hotchpotch/miracl-hf-unified huggingface dataset:
เดจิมะ
เกาะเดจิมะ () เป็นเกาะเทียมเล็ก ๆ ถูกสร้างขึ้นในอ่าวนางาซากิ เมื่อปี 1634 ด้วยการขุดคลองผ่านคาบสมุทรเล็ก ๆ เพื่อให้พ่อค้าชาวโปรตุเกสได้เข้ามาค้าขายและแลกเปลี่ยนวัฒนธรรม จนเมื่อถึงปี 1638 ชาวโปรตุเกสก็ถูกขับไล่ออกไป และชาวดัตช์ก็เข้ามาแทนที่ โดยเกาะแห่งนี้เป็นสถานที่เดียวที่ญี่ปุ่นจะสามารถรับวิทยาการและวัฒนธรรมแบบตะวันตก ในช่วงก่อนปี 1854
ความสัมพันธ์ระหว่างญี่ปุ่นและยุโรปเริ่มต้นขึ้นเมื่อกลุ่มพ่อค้าชาวโปรตุเกสเดินทางมาค้าขายที่ทาเนงาชิมะในปี 1543 หกปีต่อมามิชชันนารีนิกายเยสุอิตฟรานซิสซาเวียร์ก็เดินทางได้มาที่เมืองคาเงชิมะ ในตอนแรกชาวโปรตุเกสได้ตั้งหลักอยู่ที่เมืองฮิราโดะ แต่พวกเขาต้องการท่าเรือที่ดีกว่า ทำให้ในปี 1570 ไดเมียวโอมูระ ซูมิตากะ ได้เปลี่ยนไปนับถือศาสนาคริสต์ และได้ทำข้อตกลงให้ชาวโปรตุเกสช่วยพัฒนาเมืองนางาซากิ ทำให้ท่าเรือสามารถเปิดทำการค้าขายได้ ต่อมาในปี 1580 ไดเมียวโอมูระ ซูมิตากะ ได้มอบอำนาจศาลของนางาซากิให้กับนิกายเยสุอิต และชาวโปรตุเกสได้รับเอกสิทธิ์ที่จะทำการค้าไหมกับจีนผ่านมาเก๊า
ในปี 1634 โชกุนโทกูงาวะ อิเอมิตสึมีคำสั่งให้สร้างเกาะเทียมขึ้นเพื่ออำนวยความสะดวกให้กับพ่อค้าชาวโปรตุเกสที่อาศัยอยู่ในนางาซากิ และขัดขวางการเผยแพร่ศาสนาคริสต์ของพวกเขา แต่หลังจากการจลาจลของประชากรส่วนใหญ่ที่นับถือศาสนาคริสต์ในชิมาบาระและอามากูซะ โชกุนตัดสินใจที่จะขับไล่ชาติตะวันตกทุกชาติออกไป ยกเว้นชาวดัตช์ที่ทำงานในบริษัทอินเดียตะวันออกของเนเธอร์แลนด์
ตั้งแต่ปี 1609 ชาวดัตช์ก็ได้ทำการค้าในฮิราโดะ พวกเขาได้รับอนุญาตให้ทำการค้าขายอย่างอิสระ อย่างเต็มที่ ร้านค้าในฮิราโดะกินพื้นที่ไปอย่างกว้างใหญ่ไพศาล จนเมื่อปี 1637 และ 1639 ก็ได้มีการสร้างคลังสินค้าหินขึ้นมาในร้านค้านี้อีก และการที่พวกเขาใช้หินในการก่อสร้างคลังสินค้านี้ ก็ถูกนำมาใช้เป็นข้ออ้างในการทำลายสิ่งก่อสร้างในฮิราโดะและย้ายร้านค้าไปยังเมืองนางาซากิ
ในปี 1639 ชาวโปรตุเกสกลุ่มสุดท้ายก็ถูกขับไล่ออกจากญี่ปุ่นไป แต่นั้นก็ทำให้เดจิมะเริ่มที่จะล้มเหลวในการลงทุน และเมื่อไม่มีเรือโปรตุเกสที่ทำการค้าจากมาเก๊า เศรษฐกิจของนางาซากิได้รับความเดือดร้อนอย่างมาก ถึงพวกเขาก็ยังสามารถอดทนได้ แต่ด้วยนโยบายอีกมากมายและยังเป็นศัตรูกับสเปนและโปรตุเกส ซึ่งทั้งสองประเทศก็ที่มีทั้งศาสนาและพื้นฐานทางการเมืองที่ต่างจากญี่ปุ่นมาก ชาวดัตช์เป็นคนกลุ่มเดียวที่ได้รับการยกเว้นจากการถูกขับไล่ แต่พวกเขาก็ถูกรัฐบาลญี่ปุ่นย้ายให้ไปอยู่ที่เดจิมะ
ตั้งแต่ปี 1641 มีเพียงเรือจีนและเรือดัตช์เท่านั้นที่ได้รับอนุญาตให้เข้ามาในญี่ปุ่นและมีทางเข้าเพียงทางเดียวคือท่าเรือนางาซากิ
Opperhoofd เป็นภาษาดัตช์ความหมายว่าผู้ใหญ่บ้านสูงสุด เป็นคำที่ชาวญี่ปุ่นใช้เรียกผู้ที่ดำรงตำแหน่งเป็นหัวหน้าดูแลร้านค้าในเกาะแห่งนี้ ซึ่งมักจะเป็นชาวโปรตุเกสที่สืบเชื้อสายกันต่อๆมา เป็นตำแหน่งที่มีอำนาจเหมือนกับผู้ว่าการรัฐ
Opperhoofd ที่โดดเด่น
รายการทางหลวงหมายเลข 1
รายการทางหลวงต่อไปนี้เป็นทางหลวงที่ถูกกำหนดด้วยหมายเลข 1
โลนลีคริสต์มาส (เพลงเครยอนป๊อป)
"โลนลีคริสต์มาส" (; ) เป็นซิงเกิลอัลบั้มที่สาม และเพลงที่ห้าของเครยอนป๊อป เกิร์ลกรุปสัญชาติเกาหลีใต้ ในสังกัดโครมเอนเตอร์เทนเมนต์และโซนีมิวสิก ออกเผยแพร่ในปลายปี ค.ศ. 2013 เพื่อต้อนรับเทศกาลคริสต์มาส
โลนลีคริสต์มาส ถือเป็นการต่อยอดความสำเร็จจาก "Bar Bar Bar" ซิงเกิลก่อนหน้านั้นที่ประสบความสำเร็จอย่างถล่มทลายในกลางปีเดียวกัน จนขึ้นชาร์ตอันดับหนึ่งของวงการเค-ป๊อปได้สำเร็จ และทำให้เครยอนป๊อปเป็นที่รู้จักกันอย่างกว้างขวาง ในปลายปีเดียวกันนี้ทางต้นสังกัด จึงได้ผลิตซิงเกิลใหม่ออกมา คือ โลนลีคริสต์มาส ในวันที่ 26 พฤศจิกายน ค.ศ. 2013 ออกเผยแพร่ทางสื่อดิจิตัล และขึ้นแสดงบนเวทีครั้งแรกในวันที่ 5 ธันวาคม ปีเดียวกัน ในรายการเอ็ม! เคาต์ดาวน์ ทางสถานีโทรทัศน์เอ็มเน็ท
โดยเนื้อหาของเพลงยังคงเหมือนกับ "Bar Bar Bar" คือ การทำให้ตัวเองสนุกสนาน อย่าหงอยเหงาเศร้าซึมที่ต้องอยู่คนเดียวในช่วงคริสต์มาส พร้อมกับท่าเต้นสั่นขา ที่ดูตลก ๆ ด้วยท่อนแยกที่ติดหู ร้องตามได้ง่าย และเครื่องแต่งกายที่ดัดแปลงชุดซานตาคลอสจากกระดาษห่อของขวัญในโทนสีเขียว-แดง เพื่อคงคอนเซปต์วันคริสต์มาส รวมถึงหมวกกันน็อกที่เป็นเอกลักษณ์ ซึ่งในซิงเกิลนี้ได้มีการตกแต่งหมวกกันน็อกให้ดูสวยงามหรูหราขึ้น ด้วยการประดับวัสดุชิ้นเล็ก ๆ ที่ส่งประกายระยิบระยับเหมือนอัญมณี และดาวบนต้นคริสต์มาสที่ติดสปริง ที่เมื่อสมาชิกในวงเต้นสั่นขาและเอานิ้วชี้ไปที่ดาวนี้จะสั่นตามไปด้วย โดย กู ดงฮย็อน ผู้ออกแบบเครื่องแต่งกายได้แรงบันดาลใจมาจากการที่พบเห็นเครื่องแต่งกายตามนิตยสารและสถานที่ต่าง ๆ รวมถึงศูนย์การค้าสยามเซ็นเตอร์ในกรุงเทพมหานครด้วย และได้ส่งรูปกลับมายังทีมงานถึง 300 รูป เพื่อตัดสินใจและออกหาวัสดุ ซึ่งเครื่องแบบแล้วเสร็จเอาในวันที่บันทึกเทปถ่ายมิวสิกวิดีโอซิงเกิลนี้พอดี และสมาชิกทั้งหมดเห็นเครื่องแบบครั้งแรกก็ตอนที่ถ่ายมิวสิกวิดีโอนั่นเอง โดยมีเวลาออกแบบเพียง 6 วันเท่านั้น (ในตอนแรกเครยอนป๊อปไม่ต้องการที่จะสวมหมวกกันน็อกอีก แต่ ดงฮย็อน เห็นว่าซิงเกิลนี้เป็นการต่อยอดมาจาก "Bar Bar Bar" และมีทำนองที่สนุกสนานมากกว่า จึงน่าจะเก็บเอกลักษณ์ที่เป็นจุดเด่นนี้ไว้ รวมถึงได้ให้แฟนคลับของวงร่วมตัดสินใจในการออกแบบหมวกกันน็อกแบบใหม่นี้ด้วย)
แต่เมื่อภาพของชุดแต่งกายได้ถูกเผยแพร่ออกมา ในวันที่ 18 พฤศจิกายน ปีเดียวกัน ก็มีเสียงวิจารณ์ว่าเหมือนกับชุดแต่งกายจากต้นคริสต์มาสของโมะโมะกะ อะริยะสุ สมาชิกคนหนึ่งของโมะโมะอิโระโคลเวอร์ Z เกิร์ลกรุปของญี่ปุ่น แต่ทางโครมเอนเตอร์เทนเมนต์ได้ชี้แจงว่า เพิ่งได้ยินเรื่องโมะโมะอิโระโคลเวอร์ Z นี้เป็นครั้งแรก โดยไม่ได้ขโมยความคิด แต่ใช้คอนเซปต์ที่เป็นคริสต์มาสเหมือนกัน และเครื่องแต่งกายชุดต้นคริสต์มาสนี้ก็ใช้สำหรับถ่ายรูปเท่านั้น ไม่ได้ใช้แสดงบนเวที
รายการป๊อปอินโซลได้อธิบายว่าซิงเกิลนี้เป็นดนตรีในแบบของฟังก์และดิสโก้
ต่อมา โลนลีคริสต์มาสได้เป็นหนึ่งในเพลงที่ทางเครยอนป๊อปได้แสดงในการเปิดคอนเสิร์ต ของเลดี้กาก้า ศิลปินป๊อประดับโลกชาวอเมริกัน ที่ทวีปอเมริกาเหนือ
ดวงเดือน ยืนยง
ดวงเดือน ยืนยง นักร้องลูกทุ่งหมอลำ ปัจจุบันเป็นศิลปินอิสระ เคยสังกัดค่ายนพพร ซิลเวอร์โกลด์ ฉายานางเอกสาวดาวสะเทือนดวงเดือน ยืนยง มีชื่อเล่นว่า "เดือน" ผลงานสร้างชื่อเช่นเพลง สาวเขาวง, ฮักหนุ่มมอเตอร์ไซค์, อ้ายซิมาซอยแล้วอ้ายคือมาซ้ำ จากอัลบั้ม นางเอกหมอลำสาวดอกกระเจียว ชุด 1, นางเอกหมอลำสาวดอกกระเจียว ชุด 2,
ฤดูพายุไต้ฝุ่นแปซิฟิก พ.ศ. 2544
ฤดูพายุไต้ฝุ่นแปซิฟิก พ.ศ. 2544 เป็นฤดูกาลในอดีตที่เคยมีการก่อตัวของพายุหมุนเขตร้อนในมหาสมุทรแปซิฟิกตะวันตก ฤดูกาลดังกล่าวจะลากยาวตลอด พ.ศ. 2544 โดยพายุหมุนส่วนใหญ่จะก่อตัวขึ้นระหว่างเดือนพฤษภาคมถึงเดือนพฤศจิกายน ขอบเขตของบทความนี้จำกัดเฉพาะมหาสมุทรแปซิฟิกที่อยู่เหนือเส้นศูนย์สูตร ระหว่างเมอริเดียนที่ 100 และ 180 ตะวันออก ในบริเวณมหาสมุทรแปซิฟิกตะวันตกเฉียงเหนือ มีสองหน่วยงานที่กำหนดชื่อพายุหมุนซึ่งอาจเป็นผลให้พายุลูกหนึ่งมีสองชื่อ สำนักอุตุนิยมวิทยาญี่ปุ่นจะตั้งชื่อพายุถ้าพายุลูกนั้นมีความเร็วลมที่รอบศูนย์กลางพายุที่สูงสุด 10 นาที อย่างน้อย 65 กิโลเมตรต่อชั่วโมง ไม่ว่าจะเกิดขึ้นที่ใดในแอ่ง ขณะที่สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์กำหนดชื่อพายุหมุนซึ่งเคลื่อนเข้าสู่หรือก่อตัวขึ้นเป็นดีเปรสชันเขตร้อนในพื้นที่รับผิดชอบของสำนักงานฯ ซึ่งตั้งอยู่ระหว่างลองติจูด 135 และ 115 องศาตะวันออก และระหว่างละติจูด 5 ถึง 25 องศาเหนือ แม้พายุนั้นจะมีชื่อที่สำนักงานอุตุนิยมวิทยาญี่ปุ่นตั้งแล้วก็ตาม ดีเปรสชันเขตร้อนซึ่งถูกเฝ้าจับตาโดยศูนย์ร่วมการเตือนภัยไต้ฝุ่นของสหรัฐอเมริกาได้กำหนดหมายเลขและเติมตัวอักษร "W" ข้างหน้า โดยเฉลี่ยแล้ว มีพายุก่อตัวขึ้นในแอ่งนี้เฉลี่ย 27 ลูกต่อปี
ในช่วงกลางเดือนกุมภาพันธ์ พายุดีเปรสชันเขตร้อนเคลื่อนผ่านประเทศฟิลิปปินส์
พายุโซนร้อนซีมารอนก่อตัวในวันที่ 6 พฤษภาคม เคลื่อนผ่านฟิลิปปินส์เคลื่อนไปทางเหนือ และสลายตัวในวันที่ 14 พฤษภาคม
พายุก่อตัวขึ้นทางตะวันออกของฟิลิปปินส์ จ่ามีเคลื่อนไปในแนวทิศตะวันตกเฉียงเหนือตลอดช่วงอายุของมัน และสลายตัวลงในวันที่ 13 กรกฎาคม เหนือด้านตะวันออกเฉียงใต้ของจีน
พายุดีเปรสชันเขตร้อน 08W เป็นระบบพายุช่วงอายุสั้น ซึ่งก่อตัวอยู่ในที่ห่างไกลจากแผ่นดินในช่วงกลางเดือนกรกฎาคม
พายุช่วงอายุสั้นอีกลูกก่อตัวในวันที่ 16 ถึง 19 กรกฎาคม
กองเร็ยก่อตัวทางใต้ของญี่ปุ่น ซึ่งในช่วงแรกเคลื่อนไปทางทิศตะวันตกแต่ต่อมาระบบได้เคลื่อนที่โค้งไปทางทิศตะวันออกเฉียงเหนือ และสลายตัวในวันที่ 28 กรกฎาคม
ยวี่ถู่เข้าพัดขึ้นแผ่นดินของฮ่องกง และสลายตัวลงในวันที่ 26 กรกฎาคม
ระบบพายุอายุสั้นที่ไม่ส่งผลกระทบกับแผ่นดิน
ภายในทิศตะวันตกเฉียงเหนือของมหาสมุทรแปซิฟิกมีสองหน่วยงานที่ทำงานแยกกันในการกำหนดชื่อพายุ โดยจะมี 2 ชื่อ สำหรับสำนักงานอุตุนิยมวิทยาญี่ปุ่น จะมีกำหนดชื่อของพายุหมุนเขตร้อน โดยพายุต้องมีความเร็วลมเฉลี่ย 10 นาทีประมาณ 65 กม./ชม. (40 ไมล์/ชม.) ทางทิศเหนือของเส้นศูนย์สูตรระหว่าง 180° และ 100°ตะวันออก ขณะที่สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) จะกำหนดชื่อให้กับพายุเขตร้อนในพื้นที่รับผิดชอบของตนเองระหว่าง 135°ตะวันออกและ 115°ตะวันออก และระหว่าง 5°ตะวันออก ถึง 25°ตะวันออก
พายุหมุนเขตร้อนที่มีชื่อจากรายการต่อไปนี้ โดยสำนักงานอุตุนิยมวิทยาญี่ปุ่น จะเป็นผู้ตรวจสอบและประกาศใช้รายชื่อต่อไปนี้ เป็นชื่อที่สนับสนุนโดย คณะกรรมการเศรษฐกิจและสังคมแห่งเอเชียและแปซิฟิก (ESCAP)/องค์การอุตุนิยมวิทยาโลก (WMO)
ครั้งนี้เป็นเพียงครั้งเดียวที่ใช้ชื่อ "วิภา" ที่สะกดในภาษาอังกฤษว่า ""Vipa"" ก่อนจะมีการแก้ไขการสะกดเป็น ""Wipha"" ในปี พ.ศ. 2545
พายุเพิ่มเติม
ชื่อ "ฮวาเหม่ย์" ถูกถอดออกโดยคณะกรรมการเศรษฐกิจและสังคมแห่งเอเชียและแปซิฟิก (ESCAP)/คณะกรรมการไต้ฝุ่นขององค์การอุตุนิยมวิทยาโลก (WMO) โดยมีการนำชื่อ "เผ่ย์ผ่า" มาใช้แทน
กาเกา เอ็ม
โลเอ็นเอ็นเตอร์เทนเมนต์ (, ) หรือบริษัท โซล เรคคอร์ดในอดีต (, ) เป็นบริษัทที่ดำเนินงานทั้งผู้ผลิตเพลงและเป็นต้นสังกัดของศิลปิน,นักร้อง,นักแสดง รวมถึงเป็นบริษัทดูแลการจัดจำหน่ายให้กับศิลปินอีกด้วย
เมื่อปี 2013 บริษัทได้รับการยกย่องให้เป็นผู้นำบริษัทค่ายเพลงในแง่ของผลประกอบการ ตามสถิติที่จัดทำขึ้นโดย สมาคมอุตสาหกรรมเพลงเกาหลี (KMCIA)
ปัจจุบัน โลเอ็นเอ็นเตอร์เทนเมนต์ บริหารงานโดยถือเป็นบริษัทลูกของบริษัท กาเกา คอร์ปอเรชั่น ผู้ให้บริการแอพลิเคชั่น สนทนา กาเกาทอล์ค
แต่เดิมบริษัทก่อตั้งในฐานะบริษัทลูกของกลุ่มบริษัท YBM Sisa ซึ่งดำเนินกิจการเกี่ยวกับ เทปสอนภาษา ในปี 1978 โดย มิน ย็อง-บิน ในปี 1982 บริษัทได้จดทะเบียนอย่างเป็นทางการในชื่อ โซล เรคคอร์ดส์ และในปี 1984 ได้เริ่มผลิตและจัดจำหน่ายผลงานบันทึกเสียงบทเพลงคลาสสืกและบทเพลงพื้นบ้าน
ต่อมาได้จดทะเบียนเป็นบริษัทร่วมทุน ในปี 1999 และเริ่มจำหน่ายอัลบั้มในขณะเดียวกันก็ทำธุรกิจเว็บไซต์ซื้อขายออนไลน์ผ่านอินเทอร์เน็ตอีกด้วย ก่อนที่ปี 2000 บริษัทได้เปลี่ยนชื้อบริษัทเป็น วาย-บี-เอ็ม โซล เรคคอร์ด และเริ่มที่จะขายหุ้นใน KOSDAQ ในปี 2003 บริษัทได้เข้าร่วมกับสมาพันธ์ผู้ผลิตสิ่งบันทึกเสียงระหว่างประเทศ ก่อนที่ ในปี 2005 บริษัทในเครือ เอสเค เทเลคอม บริษัทโทรคมนาคมรายใหญ่ของเกาหลีใต้ เข้าซื้อหุ้นจำนวน 60% ของบริษัท กลายเป็นผู้ถือหุ้นรายใหญ่ของบริษัทในขณะนั้น และวาย-บี-เอ็ม โซล เรคคอร์ด ก็กลายเป็นส่วนหนึ่งของกลุ่มเอสเค กรุ๊ปในภายหลัง ปี 2008 บริษัทได้ทำการเปลี่ยนเป็นชื้อปัจจุบัน โลเอ็นเอ็นเตอร์เทนเมนต์
ในปี 2009 โลเอ็นได้เข้าไปทำหน้าที่ดำเนินการบริการการจัดจำหน่ายเพลงออนไลน์ของกลุ่ม เอสเค เทเลคอม ชื่อ เมลล่อน (, ) ซึ่งปัจจุบันถือบริการที่เป็นที่นิยมอย่างมากในประเทศเกาหลีใต้
ในปี 2012 บริษัทได้ทำการเซ็นสัญญาข้อตกลงกับเว็บไซต์สถานีโทรทัศน์ผ่านอินเทอร์เน็ตและภาพยนตร์ วีกี (Viki) ในการเผยแพร่มิวสิควีดีโอ, บทสัมภาษณ์, บันทึกการแสดงคอนเสิร์ต ของศิลปินในสังกัดเช่น ไอยู, บราวน์อายด์เกิลส์ และดรังเค้น ไทเกอร์
18 กรกฎาคม 2013 บริษัท สตาร์ อินเวสต์ โฮลดิ้ง บริษัทในเครือกลุ่ม Affinity Equity Partners ทำการเข้าซื้อหุ้น 52.56% ของโลเอ็น ทำให้ปัจจุบัน เอสเค กรุ๊ปมีหุ้นเหลือเพียง 15% เท่านั้น หลังจากนั้นอีก 5 เดือน SIH ได้เข้าซื้อหุ้นของ ในสัดส่วน 8.83% ของบริษัท
บริษัทได้ทำการปรับโครงสร้างองค์กร โดยแยกธุรกิจการจัดการศิลปินออกเป็น 2 บริษัทคือ โลเอ็นทรี () บริหารงานโดย โช ย็อง-ชอล และ '"Collabodadi'" บริหารงานโดย Shinsadong Tiger
18 ธันวาคม 2013 โลเอ็นได้เข้าซื้อหุ้นจำนวน 70% ของบริษัทสตาร์ชิพเอ็นเตอร์เทนเมนต์ ทำให้กลายเป็นบริษัทลูกที่ยังสามารถบริหารงานได้อย่างอิสระ
25 พฤศจิกายน 2015 โลเอ็นได้ประกาศเข้าซื้อหุ้นจำนวน 70% ของบริษัทเอ คิวบ์เอ็นเตอร์เทนเมนต์ ทำให้กลายเป็นบริษัทลูกที่ยังสามารถบริหารงานได้อย่างอิสระเช่นเดียวกับสตาร์ชิพเอ็นเตอร์เทนเมนต์
11 มกราคม 2016 กลุ่มกาเกา คอร์ปอเรชั่น ได้ทำการซื้อหุ้นของโลเอ็นและกลายเป็นผู้ถือหุ้นรายใหญ่ที่สุด
ธุรกิจด้านการบริการการจัดจำหน่ายเพลงออนไลน์ เป็นธุรกิจที่ทำผลกำไรให้กับบริษัทได้ถึง 93.9% ในขณะเดียวกันก็ยังผลิตผลงานในรูปแบบซีดีให้กับบริษัทๆอื่นๆในประเทศ ในชื่อ โลเอ็น มิวสิก (LOEN Music)แต่ก็ยังทำกำไรให้กับบริษัทได้เพียงแค่ 5% เท่านั้น
คำว่า โลเอ็น (LOEN) นั้นย่อมาจากเฟบ เอ็นเตอร์เทนเมนต์ () (ชื่อเดิม LOEN Tree) ก่อตั้งในเดือนกันยายน 2013 เป็นต้นสังกัดหลักของศิลปินในความดูแลของโลเอ็นเอ็นเตอร์เทนเมนต์โดยตรง ปัจจุบันกำกับดูแลโดย โช ย็อง-ชอล
ศิลปิน
ห้องเช่าป่วนก๊วนคนแปลก!?
ห้องเช่าป่วนก๊วนคนแปลก!? () เป็นไลท์โนเวลญี่ปุ่น แต่งโดย ทาเคฮายะ และวาดภาพประกอบโดย โปโกะ จำนวน 25 เล่ม โดยวางจำหน่ายระหว่างปี พ.ศ. 2552 จนถึงวันที่ ปัจจุบัน ในเครือ "Hobby Japan" ส่วนมังงะ วาดโดย โทโมซังเนะ อาระอิเคะ เริ่มตีพิมพ์ลงในนิตยสาร "คอมมิค ดราก้อน" เมื่อวันที่ 20 ธันวาคม พ.ศ. 2556 และอนิเมะโดย ซิลเวอร์ ลิงก์ โดยอนิเมะฉายระหว่างวันที่ 11 กรกฎาคม ถึง 26 กันยายน พ.ศ. 2557
ซาโตมิ โคทาโร่ หนุ่มมัธยมปลายผู้ต้องใช้ชีวิตด้วยตัวคนเดียว กับเงินค่าขนมเพียง 5,000 เยน และเขาก็โชคดีได้พบกับห้องเช่าขนาด 6 เสื่อ ซึ่งก็คือห้อง 106 ที่หอพักโคโรนะในราคา 5,000 เยน แน่นอนว่าเขาตัดสินใจเช่าในทันที แต่ทว่าห้องพักแสนถูกนี้ก็ไม่ได้มีแต่เขาคนเดียวที่หมายตาอยู่ และทำให้ต้องเจอกับผู้รุกรานสาวสวยแบบแปลก ๆ มากมาย ไม่ว่าจะผีสาว, สาวน้อยเวทมนตร์, มนุษย์ใต้พิถพ หรือแม้แต่มนุษย์ต่างดาว และการต่อสู้เพื่อแย่งชิงพื้นที่ 6 เสื่อได้เริ่มขึ้นแล้ว
ออ-อี
ออ-อี (; ฮันกึล: 어이) ซิงเกิลอัลบั้มชุดที่สี่ และซิงเกิลที่หกของเครยอนป๊อป เกิร์ลกรุปสัญชาติเกาหลีใต้ ในสังกัดโครมเอนเตอร์เทนเมนต์และโซนีมิวสิก เผยแพร่ในวันแรก คือ 1 เมษายน ค.ศ. 2014
ออ-อี เป็นซิงเกิลสนุกสนานในแบบเฮาส์ผสมกับทร็อต ซึ่งเป็นเพลงพื้นบ้านหรือเพลงแบบลูกทุ่งของเกาหลี เจฟฟ์ เบนจามิน แห่งนิตยสารบิลบอร์ดวิจารณ์ว่าเป็น "ไฮเปอร์เทคโนแดนซ์บีท" ที่จะปรับตัวให้เข้ากับแดนซ์แดนซ์เรโวลูชัน ในขณะที่โจนาธาน เฉิง ของเดอะวอลล์สตรีทเจอร์นัลตั้งข้อสังเกตว่าเป็นซิงเกิลที่มีดนตรีหนักและเต้นยาก
ออ-อี ถูกนำมาแสดงครั้งแรกในวันที่ 28 มีนาคม ค.ศ. 2014 ที่ออลเลห์สแควร์ในกรุงโซล ก่อนที่จะเปิดตัวด้วยภาพของเหล่าสมาชิกในทวิตเตอร์ของวง ที่แต่งกายด้วยชุดที่ดัดแปลงมาจากชุดฮันบก ชุดแต่งกายประจำชาติของเกาหลี ด้วยเสื้อและกางเกงที่ทำมาจากผ้าป่านสีขาวกับรองเท้ายางสีขาวแบบพื้นบ้าน และสวมถุงเท้ากับผ้าคลุมผมสีแดง ขณะที่ลากกระเป๋าเดินทางและแว่นตาดำโดยมีภาพเมืองที่หรูหราเป็นฉาก ซึ่งคงความสวยงามตามวัฒนธรรมพื้นบ้านพร้อมทั้งเผยแฟชั่นสนามบินไปในขณะเดียวกัน และได้นำแสดงอย่างเป็นทางการในรายการเอ็ม!เคาต์ดาวน์ ในวันที่ 3 เมษายน ปีเดียวกัน โดยมีท่าเต้นที่สนุกสนาน คือ ท่าขาไก่ ด้วยการจับขาข้างขวาแล้วกระโดดโยกตัวด้วยขาซ้ายเพียงข้างเดียว
มิวสิกวิดีโอ ได้มีบุคคลในวงการเค-ป๊อปและวงการบันเทิงร่วมแสดงด้วยมากมาย ทั้ง เค-มัช, ดีเจด็อก, สมาชิกวงบ๊อบเกิร์ลส์ และนักแสดงตลก ยุน ซัง-โฮ โดยมียอดผู้ชมมากถึงล้านวิวภายในวันแรกที่เปิดตัว และจนถึงเดือนมกราคม ค.ศ. 2015 มิวสิกวิดีโอก็ยังคงติดอันดับมิวสิกวิดีโอที่มีผู้ชมมากถึง 7.2 ล้านครั้ง จากหลายประเทศทั่วโลก จนเป็นอันดับ 8 ของวงการเค-ป๊อป และในสหรัฐอเมริกาติดอันดับ 4 จากบรรดามิวสิกวิดีโอทั้งหมดทั่วโลก
แต่หลังจากที่เผยแพร่ได้ไม่นาน ทางสถานีโทรทัศน์เคบีเอส ซึ่งเป็นหนึ่งในสถานีโทรทัศน์ยักษ์ใหญ่แห่งหนึ่งของเกาหลีใต้ได้แบนเพลงและมิวสิกวิดีโอดังกล่าว เนื่องจากให้เหตุผลว่าเนื้อเพลงบางท่อนตรงกับสำนวนภาษาญี่ปุ่น นั่นคือคำว่า ""ppikka"" ซึ่งตรงกับในภาษาเกาหลีคือ ""bbunjjuck"" ซึ่งหมายถึงการส่องประกายและความงดงาม ทำให้ทางสถานี ซึ่งถือเป็นสื่อมวลชนหลักของประเทศมองว่าไม่สมควรอย่างยิ่งที่จะนำซิงเกิลดังกล่าวมาเผยแพร่ผ่าน ซึ่งทางต้นสังกัดต้องนำเนื้อเพลงท่อนนี้กลับไปแก้ไขใหม่เป็น ""bbunjjuck"" เพื่อให้สอดคคล้องกับภาษาเกาหลีในที่สุด เนื่องจากความสัมพันธ์ระหว่างสองประเทศนี้เป็นเรื่องละเอียดอ่อน แต่กับสถานีโทรทัศน์แห่งอื่น ๆ กลับไม่มีปัญหาดังกล่าว
และจากออ-อี นี้เอง ที่ทำให้เครยอนป๊อปได้รับเลือกจากเลดี้กาก้า ศิลปินป๊อปชื่อดังระดับโลกชาวอเมริกัน ให้เป็นวงเปิดแสดงคอนเสิร์ต ซึ่งเป็นทัวร์คอนเสิร์ตที่ทวีปอเมริกาอเมริกาเหนือ ตั้งแต่วันที่ 26 มิถุนายน–22 กรกฎาคม ในปีเดียวกัน แต่เครยอนป๊อปสามารถร่วมงานได้เพียงเดือนเดียว เนื่องจากมีตารางงานแน่นขนัดที่เกาหลีใต้ ซึ่งเลดี้กาก้าก็ยอมรับเงื่อนไขนี้และยังให้เวลาเครยอนป๊อปแสดงนานถึง 30 นาที ในแต่ละครั้งรายชื่อจากด้านในปกอัลบั้ม
สมเด็จพระราชาธิบดีสุลต่านซะอีด บิน เตมัวร์
สมเด็จพระราชาธิบดีสุลต่านซะอีด บิน เตมัวร์ (; ) ทรงเป็นสุลต่านแห่งมัสกัตและโอมาน (ประเทศโอมานในปัจจุบัน) ครองราชย์ระหว่างปี ค.ศ. 1932–1970
สมเด็จพระราชาธิบดีสุลต่านซะอีด บิน เตมัวร์เสด็จพระราชสมภพเมื่อวันที่ 13 สิงหาคม ค.ศ. 1910 ทรงเป็นพระราชโอรสของสมเด็จพระราชาธิบดีสุลต่านเตมัวร์ บิน เฟซาล (Taimur bin Feisal) กับพระนางซัยยิดา ฟะติมะ บินต์ อาลี อัล-ซะอีด (Sayyida Fatima bint 'Ali Al-Sa'id) ทรงขึ้นครองราชย์ต่อจากพระบิดาเมื่อวันที่ 10 กุมภาพันธ์ ค.ศ. 1932 พระองค์พัฒนาประเทศให้ทันสมัยขึ้นด้วยใช้เงินจากการค้าขายปิโตรเลียม ต่อมาพระองค์ทรงขัดแย้งกับอิหม่ามกาลิบ บิน อาลี (Ghalib bin Ali) ผู้นำทางศาสนาของโอมานซึ่งตั้งตนเองเป็นสุลต่านเช่นกัน กาลิบ บิน อาลีก่อกบฏในปี ค.ศ. 1955 แต่ถูกปราบโดยกองทัพโอมานและสหราชอาณาจักร อย่างไรก็ตาม สุลต่านซะอิดถูกซาอุดีอาระเบียและอียิปต์กดดันเนื่องจากสองประเทศนี้สนับสนุนอิหม่ามกาลิบและมองว่าการแทรงแซงของสหราชอาณาจักรนั้นเป็นสิ่งที่ขัดกับแนวคิดชาตินิยมอาหรับ ดังนั้นในปี ค.ศ. 1957 ซาอุดีอาระเบียและอียิปต์จึงสนับสนุนให้อิหม่านกาลิบก่อกบฏอีกครั้ง แต่ก็ถูกปราบลงในอีกสองปีต่อมา อิหม่ามกาลิบตัดสินใจลี้ภัยในประเทศซาอุดีอาระเบียจนกระทั่งเสียชีวิต
ในปี ค.ศ. 1958 สุลต่านซะอีดทรงขายเมืองกวาดาร์ (Gwadar) ให้แก่ประเทศปากีสถาน ด้วยมูลค่า 3 ล้านดอลลาร์สหรัฐ ต่อมาระหว่างปี ค.ศ. 1962–1976 เกิดเหตุการณ์กบฏในจังหวัดโดฟาร์ (Dhofar Rebellion) และมีความพยายามในการลอบปลงพระชนม์สุลต่านซะอีด ซึ่งส่งผลให้ในช่วงปลายรัชกาล สุลต่านซะอีดทรงมีพระสติฟั่นเฟือน ในวันที่ 23 กรกฎาคม ค.ศ. 1970 กอบูส บิน ซะอีด พระราชโอรสได้ปลดพระองค์ออกจากตำแหน่งประมุขและเนรเทศพระองค์ไปประทับที่กรุงลอนดอน สหราชอาณาจักร สุลต่านซะอีดเสด็จสวรรคตในปี ค.ศ. 1972 พระศพถูกฝังที่สุสานบรูควูด (Brookwood Cemetery) ในมณฑลเซอร์รีย์ ต่อมาพระศพถูกเคลื่อนย้ายกลับมายังประเทศโอมานและถูกฝังที่สุสานหลวงในกรุงมัสกัต
อรรถพล ประเสริฐยิ่ง
อรรถพล ประเสริฐยิ่ง (13 กันยายน พ.ศ. 2502 - 31 กรกฎาคม พ.ศ. 2558) หรือรู้จักกันในนาม อู๋ แมคอินทอช เป็นนักร้อง-นักแต่งเพลง , โปรดิวเซอร์เพลง นักแสดง และอีกทั้งเป็นที่รู้จักในบทบาทอดีตมือคียบอร์ดและนักร้องนำของวงดนตรี แมคอินทอช ในช่วงทศวรรษ 2520 มีผลงานที่เป็นที่รู้จักเพลง ลมหายใจแห่งความคิดถึง , ช้ำ , ห่างไกล , เพื่อนร่วมทาง , เส้นขนาน , ทำไม , ลองคิดดู ฯลฯ ปัจจุบันเสียชีวิตแล้วเมื่อวันที่ 31 กรกฎาคม พ.ศ. 2558 จากอาการเส้นเลือดในสมองแตก หลังเข้ารับการรักษาตัวที่โรงพยาบาลสมิติเวช สุขุมวิท เมื่อคืนวันที่ 30 กรกฎาคม เนื่องจากมีอาการความดันโลหิตสูง
นาซีกูริฮ์
นาซีกูริฮ์ () เป็นข้าวนึ่งหุงกับกะทิและเป็นอาหารพิเศษในอาเจะฮ์ อินโดนีเซีย ชื่ออาหารนี้แปลตรงตัวว่า "ข้าวชุ่ม" ในภาษาอาเจะฮ์และภาษาอินโดนีเซีย ซึ่งหมายถึงข้าวที่หุงด้วยกะทิและเครื่องเทศ ใส่ตะไคร้ ใบแกง ("Cinnamomum tamala") และใบเตยหอม กินกับหอมเจียว เต้าเจี้ยว ซัมบัล กรูปุก์ ปลาผัดพริก กุ้งผัดพริก ไก่ทอด เด็นเด็ง และเปอร์เกอเด็ล
นาซีกูริฮ์มีลักษณะคล้ายกับอาหารอื่นในอินโดนีเซีย เช่น นาซีเลอมะก์ในหมู่เกาะเรียว มาเลเซีย บรูไน และสิงคโปร์, นาซีอูดุก์ในจาการ์ตา
ธงชัย (โซเวียต)
ธงชัย () เป็นธงชัยที่ถูกปักไว้เหนืออาคารไรชส์ทาค (Reichstag) เมื่อกองทัพแดงของสหภาพโซเวียตตีกรุงเบอร์ลินแตกเมื่อวันที่ 30 เมษายน ค.ศ. 1945 ภายหลังที่อดอล์ฟ ฮิตเลอร์ และเอวา บราวน์ทำอัตวินิบาตกรรม เพื่อหลีกเลี่ยงไม่ให้ถูกกองทัพแดงของโซเวียตจับตัว ผู้เชิญธงชัยมีดังนี้: อเลกคเซย์ เบเรสต์ (ยูเครน) มีฮาอิล เยโกรอฟ (รัสเซีย) และเมลีตอน คันตาเรีย (จอร์เจีย)
ธงชัย จัดทำขึ้นระหว่างสงครามในการยุทธแนวรบด้านตะวันออก ธงดังกล่าวนี้เป็นสัญลักษณ์แห่งชัยชนะของประชาชนชาวโซเวียตเหนือนาซีเยอรมนี ระหว่างสงครามโลกครั้งที่สอง. อันเป็นสมบัติชาติของรัสเซีย รวมถึงกลุ่มประเทศเครือรัฐเอกราช และ เป็นสัญลักษณ์ของทรานส์นีสเตรีย. อักษรซีริลลิก ข้อความ:
ทั้งนี้ ธงผืนจริงนั้นไม่ได้ปักที่อาคารไรชส์ทาค แต่ใช้เป็นธงชัยประจำหน่วย "อย่างเป็นทางการ" ธงที่ใช้ในพิธีสวนสนามเป็นธงที่ทำขึ้นมาใหม่เพื่อใช้ในพิธีสวนสนามวันแห่งชัยชนะเท่านั้น ส่วนผืนจริงดั้งเดิมนั้นตามกฎหมายของสหพันธรัฐรัสเซียระบุไว้ชัดเจนว่าธงชัยผืนนี้จะต้องถูกเก็บไว้ตลอดไปในสถานที่ที่ปลอดภัยและสาธารณชนสามารถเข้าชมได้ ปัจจุบันจัดแสดงที่พิพิธภัณฑ์กองทัพรัสเซีย กรุงมอสโก
ธงดังกล่าวนี้ออกแบบให่แตกต่างจากธงชาติสหภาพโซเวียต แต่ไม่มีรูปค้อนเคียวไขว้ โดยประธานาธิบดีบอริส เยลต์ซิน รับรองสถานะธงนี้มีสถานะเทียบเท่าธงชาติ สามารถใช้ควบคู่กับธงชาติรัสเซียแบบสามสี หรือใช้ในฐานะธงชาติรัสเซียเพียงธงเดียวเมื่อวันที่ 5 เมษายน ค.ศ. 1996 ต่อมาประธานาธิบดีวลาดิมีร์ ปูตินได้ประกาศให้ธงชัยเป็นธงประจำกองทัพบกรัสเซีย แม้จะมีการแก้ไขแบบธงดังกล่าวหลายครั้ง แต่ในทางปฏิบัติยังคงนิยมธงผืนนี้ว่า "ธงชัย"
ในปัจจุบันธงผืนนี้ใช้เป็นธงประจำกองทัพบกในช่วงระยะเวลาสั้นๆ โดยใช้ธงแดงเกลี้ยงไม่มีรูปดาวแดงขอบทอง นอกจากนี้ธงดังกล่าวยังใช้ในการเฉลิมฉลองวันแห่งชัยชนะในกลุ่มประเทศเครือรัฐเอกราชและบางประเทศในกลุ่มสนธิสัญญาวอร์ซอตามกฎหมายของสหพันธรัฐรัสเซีย
เคโซงปูติ
เคโซงปูติ () เป็นเนยแข็งชนิดหนึ่งในฟิลิปปินส์ ชื่อมาจากภาษาตากาล็อก แปลตรงตัวว่า "เนยขาว" เป็นเนยสีขาว นุ่ม ทำจากนมควายที่ไม่ได้สกัดไขมันออก เกลือ และเรนเนต เมื่อเปรียบเทียบกับเนยแข็งชนิดอื่น เคโซงปูติมีลักษณะนุ่ม รสเค็มเล็กน้อย แบบที่ผลิตเพื่อการค้าจะมีรสเปรี้ยวเล็กน้อยเพราะใช้น้ำส้มสายชูแทนเรนเนต ต้นกำเนิดอยู่ที่จังหวัดบูลาคัน เซบู ลากูนา และซามาร์ ในฟิลิปปินส์นิยมกินเป็นอาหารเช้ากับขนมปังพื้นบ้านที่อบใหม่ ๆ เรียกปันเดซัล
สาธารณรัฐฮาวาย
สาธารณรัฐฮาวาย เป็นชื่ออย่างเป็นทางการของรัฐบาลสาธารณรัฐที่ปกครองฮาวายตั้งแต่ 4 กรกฎาคม พ.ศ. 2437 เมื่อรัฐบาลเฉพาะกาลแห่งฮาวายสิ้นสุดลง และ 12 สิงหาคม พ.ศ. 2441 เมื่อข้อมติแผ่นดินใหม่ของรัฐสภาแห่งสหรัฐอเมริกาได้รับการยอมรับในฮาวาย มีผลทำให้ฮาวายถูกผนวกเข้าเป็นส่วนหนึ่งของสหรัฐอเมริกา และกลายสภาพเป็นดินแดนของสหรัฐอเมริกา (ข้อมติแผ่นดินใหม่ที่ผ่านความเห็นชอบในรัฐสภาแห่งสหรัฐอเมริกาเมื่อวันที่ 7 กรกฎาคม พ.ศ. 2441) ดินแดนฮาวายได้รับการยอมรับอย่างเป็นทางการจนถึง 14 มิถุนายน พ.ศ. 2443
ราชอาณาจักรฮาวายถูกล้มล้างในปีพ.ศ. 2436 โดยการรัฐประหารซึ่งได้รับการสนับสนุนจากต่างประเทศและกองทัพสหรัฐอเมริกา สาธารณรัฐฮาวายนำโดยคนเชื้อสายยุโรปเช่นเดียวกับแซนฟอร์ด บี ดอลและลอร์ริน เอ เทอร์สตัน ผู้ซึ่งมีชาติกำเนิดในราชอาณาจักรฮาวายและพูดภาษาฮาวาย แต่มีความแข็งแกร่งทางการเงินการเมืองและความสัมพันธ์ในครอบครัวกับประเทศสหรัฐอเมริกา ดอลเป็นอดีตสมาชิกของสภานิติบัญญัติแห่งราชอาณาจักรจากโคเลา เกาะคาไวและผู้พิพากษาของศาลฎีกาแห่งราชอาณาจักรและเขาได้รับการแต่งตั้งจากเทอร์สตันผู้ที่ทำหน้าที่เป็นรัฐมนตรีว่าการกระทรวงมหาดไทยภายใต้พระเจ้าคาลาคาอัวแห่งฮาวาย นำไปสู่ความพยายามวิ่งเต้นในวอชิงตันดีซีเพื่อรักษาความปลอดภัยของฮาวายจากการผนวกโดยประเทศสหรัฐอเมริกา
แซนฟอร์ด บี. โดล
แซนฟอร์ด แบลลาร์ด โดล (23 เมษายน พ.ศ. 2387 - 9 มิถุนายน พ.ศ. 2469) เป็นทนายความและนักกฎหมายในหมู่เกาะฮาวายในตอนที่เป็นราชอาณาจักร รัฐในอารักขา สาธารณรัฐ และดินแดน ศัตรูของพระบรมวงศานุวงศ์ฮาวายและเพื่อนของชนชั้นชุมชนผู้อพยพ โดลสนับสนุนความเป็นตะวันตกของรัฐบาลฮาวายและวัฒนธรรม หลังจากการล้มล้างสถาบันพระมหากษัตริย์ เขาทำหน้าที่เป็นประธานาธิบดีฮาวายจนกระทั่งรัฐบาลของเขาประสบความสำเร็จในการผนวกฮาวายเข้าเป็นส่วนหนึ่งของสหรัฐอเมริกา
ลอร์ริน เอ. เทิร์สตัน สมัครชิงตำแหน่งประธานาธิบดีของสาธารณรัฐ แต่โดลได้รับเลือกให้เป็นผู้นำรัฐบาลแทน โดลได้ทำหน้าที่เป็นประธานาธิบดีคนแรกและคนเดียวจากพ.ศ. 2437 ถึงพ.ศ. 2443 โดลได้แต่งตั้งเทอร์สตันเพื่อไปพยายามวิ่งเต้นในกรุงวอชิงตันดีซีและผนวกฮาวาย โดลประสบความสำเร็จในฐานะนักการทูต ประเทศที่ได้ให้การยอมรับราชอาณาจักรฮาวายยังได้ให้การยอมรับสาธารณรัฐทุกประเทศ
รัฐบาลของโดลต้องประสบกับปัญหา หลายคนพยายามที่จะฟื้นคืนสถาบันพระมหากษัตริย์รวมถึงการกบฏติดอาวุธเมื่อวันที่ที่ 24 มกราคม พ.ศ. 2438 คณะปฏิวัติ นำโดยรอเบิร์ต วิลเลียม วิลคอกซ์ และผู้สมรู้ร่วมคิดอื่น ๆ ถูกจับและถูกตัดสินประหารชีวิต ต่อมาสมเด็จพระราชินีนาถทรงสละราชสมบัติและสาบานว่าจะจงรักภักดีต่อสาธารณรัฐฮาวายในเดือนกุมภาพันธ์ ในขณะที่ภายใต้การจับกุมพระองค์เขียนว่า "ข้าพเจ้าขอทำอย่างเต็มที่และยอมรับอย่างแจ่มแจ้งและประกาศว่ารัฐบาลของสาธารณรัฐฮาวายเป็นเพียงรัฐบาลเดียวที่ถูกต้องตามกฎหมายของหมู่เกาะฮาวาย และช่วงปลายสถาบันพระมหากษัตริย์มาถึงในที่สุดและสิ้นสุดลงตลอดไป และไม่ขอให้ความถูกต้องตามกฎหมายหรือที่เกิดขึ้นจริงใด ๆ ที่มีผลบังคับใช้หรือผลใด ๆ"
ผู้กล้าซึนซ่าส์กับจอมมารสู้ชีวิต!
ผู้กล้าซึนซ่าส์กับจอมมารสู้ชีวิต () เป็นไลท์โนเวลญี่ปุ่น แต่งโดย Satoshi Wagaharaและวาดภาพประกอบโดย 029 โดยวางจำหน่ายระหว่างปี พ.ศ. 2554 จนถึงวันที่ ปัจจุบัน ในเครือ " ASCII Media Works" ส่วนมังงะ วาดโดย Akio Hīragi และอนิเมะโดย White Fox โดยอนิเมะฉายระหว่างวันที่ 4 กรกฎาคม  ถึง 27 กันยายน  2556
อีกเพียงก้าวเดียวเท่านั้นจอมมารซาตานก็จะครอบครองโลกได้อยู่แล้วเชียว แต่เขากลับโดนผู้กล้าโค่นลงเสียก่อน จอมมารจึงต้องกระเสือกกระสนหนีไปยังโลกต่างมิติและมาลงเอยที่เมืองซาซาสึกะ จังหวัดโตเกียว ประเทศญี่ปุ่น เรื่องที่จอมมารคิดจะทำตอนอยู่ญี่ปุ่นก็คือ "การครอบครองโลก"!!! ซะเมื่อไหร่กันล่ะ คือการทำงานพิเศษในร้านเฟรนชายส์ของร้านอาหารฟาสต์ฟู้ดชื่อดังหน้าสถานีเพื่อเก็บเงินเป็นค่าครองชีพต่างหากล่ะ หรือพูดง่ายๆ ก็คือเริ่มชีวิตแบบฟรีเตอร์นั่นเอง! แถมตอนนี้ ผู้กล้าเอมิเลียที่ไล่ตามจอมมารทะลุมิติมาก็ยังต้องมาทำงานเป็นโอเปอเรเตอร์ ต่อสู้กับสภาพเศรษฐกิจของญี่ปุ่นอีกต่างหาก สองคนนั่นต้องมาเจอกันอีกครั้งที่ญี่ปุ่นแล้วคง!? เรื่องราวแฟนตาซีแบบบ้านๆ ของจอมมารที่ใช้ชีวิตแบบฟรีเตอร์ ทำงานจนเหงื่อหยดติ๋งๆ มีอพาร์ทเมนท์ห้องเดียวขนาด 6 เสื่อเป็นปราสาทจอมมารชั่วคราวก็เปิดฉากขึ้น ผลงานที่ได้รับรางวัลเหรียญเงินจากงานประกวดนวนิยายเด็งเกขิครั้งที่ 17 ปรากฏตัวแล้วอีกเพียงก้าวเดียวเท่านั้นจอมมารซาตานก็จะครอบครองโลกได้อยู่แล้วเชียว แต่เขากลับโดนผู้กล้าโค่นลงเสียก่อน จอมมารจึงต้องกระเสือกกระสนหนีไปยังโลกต่างมิติและมาลงเอยที่เมืองซาซาสึกะ จังหวัดโตเกียว ประเทศญี่ปุ่น เรื่องที่จอมมารคิดจะทำตอนอยู่ญี่ปุ่นก็คือ "การครอบครองโลก"!!! ซะเมื่อไหร่กันล่ะ คือการทำงานพิเศษในร้านเฟรนชายส์ของร้านอาหารฟาสต์ฟู้ดชื่อดังหน้าสถานีเพื่อเก็บเงินเป็นค่าครองชีพต่างหากล่ะ หรือพูดง่ายๆ ก็คือเริ่มชีวิตแบบฟรีเตอร์นั่นเอง! แถมตอนนี้ ผู้กล้าเอมิเลียที่ไล่ตามจอมมารทะลุมิติมาก็ยังต้องมาทำงานเป็นโอเปอเรเตอร์ ต่อสู้กับสภาพเศรษฐกิจของญี่ปุ่นอีกต่างหาก สองคนนั่นต้องมาเจอกันอีกครั้งที่ญี่ปุ่นแล้วคง!? เรื่องราวแฟนตาซีแบบบ้านๆ ของจอมมารที่ใช้ชีวิตแบบฟรีเตอร์ ทำงานจนเหงื่อหยดติ๋งๆ มีอพาร์ทเมนท์ห้องเดียวขนาด 6 เสื่อเป็นปราสาทจอมมารชั่วคราวก็เปิดฉากขึ้น
http://hataraku.wikia.com/wiki/Main_Page
ประธานาธิบดีฮาวาย
ประธานาธิบดีฮาวาย เป็นตำแหน่งของประมุขแห่งรัฐและหัวหน้ารัฐบาลของสาธารณรัฐฮาวาย ตำแหน่งนี้ได้รับการสถาปนาขึ้นเมื่อ 4 กรกฎาคม พ.ศ. 2437 แทนตำแหน่งพระมหากษัตริย์ฮาวาย ภายหลังการล้มล้างราชอาณาจักรฮาวาย และตำแหน่งนี้สิ้นสุดลงเมื่อ 14 มิถุนายน พ.ศ. 2443 หลังสหรัฐอเมริกาผนวกฮาวายเข้าเป็นส่วนหนึ่งของสหรัฐ และแปรสภาพกลายเป็นดินแดนฮาวาย
ประธานาธิบดีฮาวายเป็นประมุขแห่งรัฐและหัวหน้ารัฐบาลของสาธารณรัฐ รัฐธรรมนูญกำหนดว่าประธานาธิบดีจะดำรงตำแหน่งหกปีแ​​ละระบุว่าบุคคลไม่สามารถที่จะได้รับการเลือกตั้งสองสมัยติดต่อกันในการดำรงตำแหน่ง ประธานาธิบดีมีอำนาจในการยับยั้งกฎหมายซึ่งอาจจะถูกลงมติโดยสองในสามของจำนวสมาชิกสภานิติบัญญัติ และยังเป็นผู้บัญชาการทหารของกองทัพฮาวาย ประธานาธิบดีได้รับการแต่งตั้งขึ้นอยู่กับการเลือกตั้งในวุฒิสภา สมาชิกของคณะรัฐมนตรีของเขา สมาชิกคณะรัฐมนตรีได้รับการพิจารณาเลือกจากสภานิติบัญญัติที่พวกเขาสามารถมีส่วนร่วมในการดำเนินการ แต่ไม่สามารถลงคะแนนตามที่พวกเขาไม่ได้เลือกสมาชิกสภานิติบัญญัติ ถ้าตำแหน่งประธานาธิบดีว่างลง รัฐมนตรีว่าการกระทรวงการต่างประเทศจะทำหน้าที่เป็นรักษาการประธานาธิบดีจนกว่ารัฐสภาจะลงมติเลือกผู้สืบทอด
มาตรา 23 ของรัฐธรรมนูญ พ.ศ. 2437 แซนฟอร์ด บี. โดล เป็นประธานาธิบดีคนแรกของสาธารณรัฐ นอกจากนี้เขายังเป็นประธานาธิบดีเพียงคนเดียวของประเทศก่อนที่จะถูกผนวกเข้าเป็นดินแดนของสหรัฐอเมริกาในปี พ.ศ. 2443 และโดลกลายเป็นผู้ว่าการคนแรก
ฮาร์วีย์ มิลก์
ฮาร์วี่ย์ เบอร์นาร์ด มิลก์ (; 22 พฤษภาคม 1930 – 27 พฤศจิกายน 1978) เป็นนักการเมืองชาวอเมริกันคนแรกที่เปิดเผยว่าเป็นเกย์ เขาเกิดและโตที่นิวยอร์กแต่ต่อมาย้ายมาอยู่ที่ซานฟรานซิสโกเปิดร้านขายกล้องถ่ายรูปในย่านแคสโตร กับแฟนหนุ่มสกอตต์ สมิธ ในช่วงต้นปี ค.ศ. 1970 เป็นคดีที่รัฐบาลโดนจับได้ว่าเข้าไปจารกรรมข้อมูลของคู่แข่งฝ่ายตรงข้าม ทำให้ประธานาธิบดีริชาร์ด นิกสันต้องลาออก มิลก์จึงลงสมัครชิงเก้าอี้สภาที่ปรึกษาของเมืองและตำแหน่งทางการเมืองอื่นอีกหลายครั้ง แต่ก็ไม่ประสบความสำเร็จจนในปี ค.ศ. 1977 เขาได้รับเลือกให้เข้าไปนั่งในสภาที่ปรึกษาแห่งซานฟรานซิสโก
หลังจากดำรงตำแหน่งทางการเมืองมาระยะหนึ่ง เขาได้มีเรื่องบาดหมางกับแดน ไวท์คู่แข่งทางการเมืองที่เกลียดเกย์ ทำให้มิลก์ถูกไวท์ยิงในระยะเผาขนจนเสียชีวิตกับนายกเทศมนตรีซานฟรานซิสโก วิกเตอร์ การ์เบอร์
แม้จะเป็นช่วงเวลาสั้นๆ ของเขาในการเมือง แต่มิลก์ได้กลายเป็นไอคอนในซานฟรานซิสโกผู้ยอมพลีชีพในชุมชนเกย์ ในปี ค.ศ. 2002 เขาถูกเรียกว่า "บุคคลที่มีชื่อเสียงมากที่สุดและสำคัญมากที่สุดของกลุ่มบุคคลที่มีความหลากหลายทางเพศ ตั้งแต่การเลือกตั้งที่เคยมีมาในสหรัฐอเมริกา" หลังจากเสียชีวิต ในปี ค.ศ. 2009 มิลก์ได้รับเครื่องอิสริยาภรณ์เหรียญอิสรภาพประธานาธิบดี
เอฟเอ็ม (อีพี)
เอฟเอ็ม () เป็นมินิอัลบั้มหรืออีพีชุดที่สามของเครยอนป๊อป เกิร์ลกรุปสัญชาติเกาหลีใต้ในสังกัดโครมเอนเตอร์เทนเมนต์และโซนีมิวสิก
เป็นผลงานแรกหลังจากที่ผลงานชุดที่แล้ว "Uh-ee" ออกมาได้หนึ่งปี โดยได้ซินซาดงไทเกอร์ โปรดิวเซอร์และนักแต่งเพลงชื่อดัง ผู้เป็นโปรดิวเซอร์และผู้เขียนเนื้อเพลง "Roly Poly" ของที-อารา ซึ่งเป็นแรงบันดาลใจให้ ฮวาง ฮย็อน ชาง ประธานโครมเอนเตอร์เทนเมนต์ก่อตั้งบริษัทขึ้นมาและเป็นผู้ปลุกปั้นเครยอนป๊อปในเวลาต่อมา เป็นผู้เขียนเนื้อให้ ออกเผยแพร่ในวันที่ 27 มีนาคม ค.ศ. 2015
เอฟเอ็ม ถูกนำไปแสดงครั้งแรกในงาน K-Pop Night Out at SXSW ที่ออสติน รัฐเท็กซัส สหรัฐอเมริกา ในวันที่ 19 มีนาคม ปีเดียวกัน และกลับไปแสดงครั้งแรกที่เกาหลีใต้ ที่เขตทงแดมุน ในวันที่ 21 มีนาคม ปีเดียวกัน และตามมาด้วยการเต้นแบบกองโจรที่มยองดง, ฮงแด และโคเอ็กซ์ และแสดงครั้งแรกผ่านทางโทรทัศน์ในรายการเอ็ม! เคาท์ดาวน์ ในวันที่ 26 มีนาคม ปีเดียวกัน
โดยชุดนี้มีทั้งหมด 3 เพลง เอฟเอ็มซึ่งเป็นเพลงโปรโมตได้ซินซาดงไทเกอร์และมอนสเตอร์เฟกเทอรีเป็นผู้แต่ง โดยมีธีมแบบ "นักรบหญิง" ด้วยการแต่งกายแบบขบวนการห้าสีหรือมาสก์ไรเดอร์ รวมถึงเซเลอร์มูน และมิวสิกวิดีโอก็ยังถ่ายทำด้วยท่าปล่อยพลัง รวมทั้งการยืนบนภูเขาหิน แล้วมีระเบิดควัน 5 สีจากด้านหลังอีกด้วย รวมถึงได้บอร์นอัส สมาชิกเค-มัชมารับบทเป็นหน้ากากทักซิโด้ ซึ่งเป็นคนรักของเซเลอร์มูนอีกด้วย
คำว่า "เอฟเอ็ม" เป็นแสลงในภาษาเกาหลี มาจากคำว่า "Field Manual" มีความหมายถึง ผู้ชายที่ทำตัวอยู่แต่ในกฏของตัวเองอย่างเคร่งครัด ไม่ออกนอกกฏเด็ดขาด แต่เป็นในแนวทางที่ไม่ดี
Love On Air
Love On Air เป็นละครโทรทัศน์ประเภทซิตคอม ผลิตโดย บจก.เอ-ไทม์มีเดีย อำนวยการผลิตโดย สายทิพย์ มนตรีกุล ณ อยุธยา กำกับการแสดงโดย วรฤทธิ์ ไวยเจียรนัยhttp://music.mthai.com/news/newsmusic/162115.html
พัชราภรณ์ สิทธิศาสตร์
พัชราภรณ์ สิทธิศาสตร์ เป็นนักกีฬาวอลเลย์บอลหญิง ผู้ทำหน้าที่ในตำแหน่งบอลหัวเสา ปัจจุบันเล่นให้กับสุพรีม ชลบุรี อี.เทค และเป็นนักกีฬาทีมชาติไทย
ฉัตรเพชร ศิษย์หมอเส็ง
ฉัตรเพชร ศิษย์หมอเส็ง มีชื่อจริงว่า บัวผัน คำรัญ เกิดเมื่อวันที่ 29 กันยายน 2533 ที่ จังหวัดร้อยเอ็ด
ฉัตรเพชร ในอดีตที่ชกมวยไทยกว่าร้อยครั้งใช้ชื่อว่า เขาทรายน้อย ก.กันต์แตน ถือว่าชกมวยไทยมายังโชกโชน มาหันก้าวสู่มวยสากลอาชีพมาก่อน จนกระทั่งวันที่ 4 เมษายน 2557 จึงมีโอกาสชิงแชมป์ PABA รุ่นซูเปอร์ฟลายเวท 115 ปอนด์ กับ ดิกกี้ แอมทีรัน นักชกชาวอินโดนีเซีย ผลปรากฏว่า ฉัตรเพชร ศิษย์หมอเส็ง เป็นฝ่ายชนะน็อคไปได้ในยกที่ 2
ฑิชาญา บุญเลิศ
ฑิชาญา บุญเลิศ เป็นนักกีฬาวอลเลย์บอลหญิงทีมชาติไทย ผู้ทำหน้าที่ในตำแหน่งตัวเซต ปัจจุบันเล่นให้กับทรีบรอดแบนด์ นครนนท์
ณัฐณิชา ใจแสน
ณัฐณิชา ใจแสน เป็นนักกีฬาวอลเลย์บอลหญิงทีมชาติไทย ผู้ทำหน้าที่ในตำแหน่งตัวเซต ปัจจุบันเล่นให้กับทรีบรอดแบนด์นครนนทบุรี
อนิสา ยอดพินิจ
อนิสา ยอดพินิจ เป็นนักกีฬาวอลเลย์บอลหญิงทีมชาติไทย ผู้ทำหน้าที่ในตำแหน่งตัวรับอิสระ ปัจจุบันเล่นให้กับคิง-กรุงเทพ
รัฐทรูเชียล
รัฐทรูเชียล (; , "") เป็นกลุ่มรัฐเชคทางตะวันออกเฉียงใต้ของอ่าวเปอร์เซีย ภายหลังรัฐเหล่านี้ได้ร่วมลงนามสงบศึกกับรัฐบาลบริเตน จึงถูกเรียกว่ารัฐทรูเชียลหรือรัฐสงบศึก และเข้าเป็นรัฐในอารักขาของบริเตนตั้งแต่ ค.ศ. 1820 ในปี ค.ศ. 1971 รัฐทรูเชียลประกาศเอกราชและกลายเป็นประเทศสหรัฐอาหรับเอมิเรตส์ในปัจจุบัน
รัฐทรูเชียลประกอบด้วยรัฐอาบูดาบี รัฐอัจมาน รัฐดูไบ รัฐฟูไจราห์ รัฐกัลบา รัฐราสอัลไคมาห์ รัฐชาร์จาห์และรัฐอุมม์อัลไกไวน์ เดิมบริเตนเรียกดินแดนแถบนี้ว่า "ชายฝั่งโจรสลัด" (Pirate Coast) เพราะมักมีโจรสลัดมาปล้นเรือสินค้าของบริเตน จนในเดือนมกราคม ค.ศ. 1820 ผู้ปกครองรัฐอาบูดาบี รัฐชาร์จาห์ รัฐอัจมานและรัฐอุมม์อัลไกไวน์ได้ร่วมลงนามในสนธิสัญญาทางทะเลทั่วไป ค.ศ. 1820 (General Maritime Treaty of 1820) กับบริเตน โดยมีสาระสำคัญคือห้ามมีโจรสลัดและห้ามการค้าทาส อย่างไรก็ตาม ทั้งสองฝ่ายยังคงมีความขัดแย้งต่อกัน ในปี ค.ศ. 1853 รัฐเหล่านี้จึงลงนามในสัญญาสงบศึกทางทะเลถาวร ค.ศ. 1853 (Perpetual Maritime Truce of 1853) ต่อมาบริเตนซึ่งกังวลว่าชาติมหาอำนาจอื่นเช่นฝรั่งเศสและรัสเซียจะเข้ามามีอิทธิพลในดินแดนแถบนี้ได้ลงนามในสนธิสัญญา ค.ศ. 1892 กับรัฐทรูเชียล โดยในสนธิสัญญานี้บริเตนจะคุ้มครองรัฐทรูเชียลทั้งทางภาคพื้นดินและทางทะเล แลกกับการที่รัฐทรูเชียลต้องมีความสัมพันธ์ระหว่างประเทศกับบริเตนเป็นหลัก สนธิสัญญานี้ทำให้รัฐทรูเชียลกลายเป็นรัฐในอารักขาของบริเตน
ในปี ค.ศ. 1968 บริเตนประกาศจะยกเลิกรัฐทรูเชียล ผู้ปกครองของแต่ละรัฐของรัฐทรูเชียลจึงประชุมกันเพื่อจัดการกับการปกครองหลังบริเตนถอนทหารออกไป ในการประชุมครั้งแรกรัฐเอมิเรตต่าง ๆ รวมถึงรัฐกาตาร์และรัฐบาห์เรนจะรวมตัวกันเป็นสหภาพ แต่ต่อมารัฐกาตาร์ รัฐบาห์เรนและรัฐราสอัลไคมาห์ประกาศถอนตัว จึงเหลือ 6 รัฐเอมิเรตที่ร่วมลงนามในข้อตกลงสหภาพในวันที่ 18 กรกฎาคม ค.ศ. 1971
ต่อมาในวันที่ 2 ธันวาคม ค.ศ. 1971 รัฐดูไบ รัฐอาบูดาบี รัฐชาร์จาห์ รัฐอัจมาน รัฐอุมม์อัลไกไวน์และรัฐฟูไจราห์ได้ร่วมกันจัดตั้งเป็นประเทศสหรัฐอาหรับเอมิเรตส์ รัฐราสอัลไคมาห์เข้าร่วมกับสหรัฐอาหรับเอมิเรตส์ในภายหลังเมื่อวันที่ 10 กุมภาพันธ์ ค.ศ. 1972
ริเวอส์ โควโม
ริเวอส์ โควโม () เกิด 13 มิถุนายน ค.ศ. 1970 เป็นนักดนตรีชาวอเมริกัน เป็นที่รู้จักในฐานะนักร้องนำ มือกีตาร์ และนักแต่งเพลงของวงออลเทอร์นาทิฟร็อก วีเซอร์ เขาเติบโตในรัฐคอนเนตทิคัตจากนั้นย้ายไปอยู่ลอสแอนเจลิสเมื่ออายุ 19 ปี ที่เขาได้ร่วมกับวงร็อกอีกหลายวง ก่อนที่จะมาก่อตั้งวงวีเซอร์ในปี ค.ศ. 1992 ที่มีผลงานสตูดิโออัลบั้ม 10 ชุด โควโมยังออกผลงานรวมเพลง "" (2007), "" (2008) และ "" (2011) ในปี ค.ศ. 2013 เขาและสกอตต์ เมอร์ฟี ออกผลงานในภาษาญี่ปุ่นในชื่อศิลปินที่ว่า สกอตต์แอนด์ริเวอส์
สุสานชุคบาตาร์
สุสานชุคบาตาร์ เป็นสถานที่ฝังศพของแดมดิน ชุคบาตาร์ ผู้นำการปฎิวัติมองโกลเลีย ค.ศ. 1921, และ คอร์ลูจีน ชอยบาลซาน, หัวหน้ารัฐบาลคอมมิวนิสต์ช่วงทศวรรษ 1930 เสียชีวิตเมื่อ ค.ศ. 1952 ที่กรุงอูลานบาตอร์, ทิศเหนือติดกับจตุรัสชุคบาตาร์ ด้านหน้าทำเนียบรัฐบาล. สร้างขึ้นภายหลังจากการเสียชีวิตของชอยบาลซาน โดยได้มีการทุบสุสานเพื่อสร้างอนุสาวรีย์เจงกิสข่านเมื่อ ค.ศ. 2005. มีลักษณะเดียวกันกับสุสานวลาดีมีร์ เลนิน ที่กรุงมอสโกแต่ใช้โทนสีแตกต่างกัน.
ร่างของชุคบาตาร์ ซึ่งเป็นบุรุษผู้ทำการปฏิวัติได้รับการฝังร่าง ณ สุสานแห่งชาติอัลตัน-โอจีในปี ค.ศ. 1923 ทว่าในภายหลังได้มีการขุดเพื่อย้ายไปอยู่ที่สุสานแห่งนี้. ครั้นแล้วก็ได้มีการขุดศพของผู้ปกครองทั้งสองขึ้นอีกครั้งเพื่อทำพิธีเผา ก่อนที่จะมีการฝังเถ้าไว้ที่สานแห่งชาติ ในปี ค.ศ. 2005, โดยคณะนักบวชมหายาน .
คูดามัตสึ
คูดามัตสึ () เป็นเมืองหนึ่งในจังหวัดยามางูจิ ซึ่งตั้งอยู่ทางตอนใต้ของประเทศญี่ปุ่น เป็นเมืองหนึ่งที่น่าอยู่และเต็มไปด้วยสถานที่อำนวยความสะดวกในการท่องเที่ยว เมืองคูดามัตสึนั้นมีสามเสาหลักของเมืองนั่นคือ “รอยยิ้ม” “บุปผา”และ “บทเพลงแห่งเด็ก” โดยสามเสาหลักนี้เป็นสัญลักษณ์แห่งจิตวิญญาณของศาสนาที่มั่งคั่งของชาวเมืองและจิตใจที่เต็มเปี่ยมไปด้วยความรักใคร่กลมเกลียวกัน
จากตำนานเมื่อนานมาแล้วเชื่อว่ามีดวงดาวที่ยิ่งใหญ่ดวงหนึ่งได้หล่นมาจากฟากฟ้าลงมาที่ต้นสนที่อยู่บริเวณนั้น โดยที่ชื่อของเมืองคูดามัตสึนั้นมาจากตำนานของ “ต้นสนที่เต็มเปี่ยมไปด้วยดวงดาว” (หรือจาก คุดาริ มัตสึ (kudari matsu) ในปัจจุบันต้นสนในตำนานที่กล่าวมานั้นได้อยู่ในความดูแลของศาลเจ้าคานาวา ต้นสนคานาเอะ โนะ มัตสึนี้คือสิ่งที่สืบทอดมาจากตำนานดาวตกนี้ ลูกหลานของต้นสนแห่งจุดเริ่มต้นนี้ก็สามารถรับชมได้ทั่วทั้งเมือง
ความหลากหลายของดอกไม้ที่เพิ่มสีสันให้กับเมืองแห่งนี้ทุก ๆ ปี ในฤดูใบไม้ผลิไม้ดอกที่หลากหลายพันธุ์ได้ออกดอกบานสะพรั่งสร้างความตื่นตาตื่นใจให้กับผู้พบเห็นได้ชื่นชมกับความงดงามของดอกไม้ได้ทั่วทั้งเมือง 
เมืองคูดามัตสึมีเจดีย์อาไกโดตาโฮโตะ ซึ่งเป็นหนึ่งในเจดีย์ของฮาจิมังงูซึ่งมีเพียงสิบเอ็ดองค์เท่านั้นในประเทศญี่ปุ่น โดยเจดีย์นี้มีความสูงถึง 13.7 เมตร สร้างหลังคาสองชั้นในแบบโคเกราบูกิ
ปลาฮิราเมะ เป็นปลาทะเลตัวแบนสามารถตกได้จากเกาะคาซาโดะ เป็นอาหารที่ราคาสูงอีกทั้งยังเป็นเมนูพิเศษของคูดามัตสึเลยก็ว่าได้ โดยเฉพาะอย่างยิ่งเมื่อยังสดใหม่จะมีความชุ่มฉ่ำของเนื้อปลาและรสชาติของเนื้อปลายังมีความละเอียดละอ่อนหวานละมุนละไมอยู่ในเนื้อปลา นอกเหนือจากนั้นปลาฮิราเมะยังถือว่าเป็นปลาชั้นสูง ขึ้นชื่อเรื่องความอร่อยเหนือจินตนาการ สามารถหาทานได้ทุกฤดูกาล
คิวเพรต
ตัวนำยวดยิ่งของสารกลุ่มใหม่ที่มีองค์ประกอบของคอปเปอร์ออกไซด์ (CuO) เป็นองค์ประกอบเรียกว่า คิวเพรต (Cuprate) และเป็นสารตัวแรกที่เป็นสารประกอบของ (LaBaCuO) ซึ่งเป็นสารประกอบประเภทเซรามิกคือที่อุณหภูมิห้องสารจะมีสภาพเป็ฉนวนไฟฟ้า การนำไฟฟ้าจึงเกิดขึ้นในระนาบของคอปเปอร์ออกไซด์โดยมีอิเล็กตรอนของอะตอมของคอปเปอร์เป็นตัวการสำคัญที่ทำให้เกิดสภาพนำยวดยิ่ง การลดอุณหภูมิลงจะทำให้โครงสร้างของผลึกเปลี่ยนไป ระนาบคอปเปอร์ออกไซต์ที่มีในโมเลกุลจึงมีความสำคัญโดยตรงกับสภาพนำยวดยิ่ง จึงกล่าวได้ว่าการนำไฟฟ้าของอิเล็กตรอนในตัวนำยวดยิ่งเป็นแบบสองมิติ ซึ่งกลุ่มคิวเพร์ทตัวแรก ก็คือ Ba-La-Cu-O ที่ถูกพบโดย เบทนอร์ซและมูลเลอร์ และสารต่อมาก็คือ La-Sr-Cu-O โดย ทากากิ และสารประกอบ Y-Ba-Cu-O โดยชูและคณะ
เคอ เจิ้นตง
ไค เคอ หรือ เคอ เจิ้นตง (; ชื่อภาษาอังกฤษ: Kai Ko) หรือชื่อเกิด เคอเจียข่าย เป็นนักร้องและนักแสดงไต้หวันที่มีชื่อเสียง เกิดเมื่อวันที่ 18 มิถุนายน พ.ศ. 2534 ด้านชีวิตส่วนตัว เคยถูกจับในข้อหาเสพกัญชา ตอนนี้กลับมามีผลงานแล้ว
ซึ่งกันและกัน (อัลบั้มเพลง)
ซึ่งกันและกัน เป็นสตูดิโออัลบั้มชุดสุดท้ายของวงแมคอินทอช ก่อนที่จะแยกวงแมคอินทอชไป โดยวางจำหน่ายเมื่อปี พ.ศ. 2527
มีเพลงดังอย่าง แม่น้ำนิรันดร์ , ทำไม , เส้นขนาน , เพียงคำเดียว , อาลัยรัก , ซึ่งกันและกัน หลังจากที่อัลบั้มนี้วางจำหน่ายออกไปก็มีผลงานภาพยนตร์
สยามสแควร์ ตามมาด้วยกัน ซึ่งเป็นภาพยนตร์เรื่องที่ 3 ของวงแมคอินทอชที่แสดงภาพยนตร์ โดยบางเพลงในอัลบั้มนี้ก็ได้ถูกนำไปใช้ประกอบภาพยนตร์เรื่องนี้ด้วยเช่นกัน
แต่ก่อนที่จะแยกวงพวกเขาได้เล่นภาพยนตร์เรื่อง ตะวันยิ้มแฉ่ง เมื่อปี 2528 ซึ่งเป็นภาพยนตร์เรื่องสุดท้ายของวงแมคอินทอชที่แสดงภาพยนตร์ หลังจากแยกตัวไปสมาชิกบางส่วน
ก็กลับมาทำอัลบั้ม ตำราจีบส์ ในปี 2529 และปิดท้ายไปด้วยอัลบั้ม แบบใหม่ ๆ ในปี 2530
วันนี้ยังมีเธอ (อัลบั้มเพลง)
วันนี้ยังมีเธอ เป็นสตูดิโออัลบั้มชุดที่ 4 ของวงแมคอินทอช กับ นิธิทัศน์ โปรโมชั่น จัดจำหน่ายเมื่อปี พ.ศ. 2526 อัลบั้มชุดนี้ได้ออกวางแผงไล่เลี่ยกับภาพยนตร์ วันนี้ยังมีเธอ ซึ่งเป็นภาพยนตร์เรื่องที่สองของพวกเขาในการแสดงภาพยนตร์ โดยในอัลบั้มนี้ได้ สันติ เศวตวิมล มาเขียนเพลงให้ทั้งอัลบั้ม (ยกเว้น ฝากลม แต่งคำร้องโดย พิภูษณะ) ซึ่งอัลบั้มชุดนี้ถือว่าประสบความสำเร็จเป็นอย่างมาก ในอัลบั้มชุดนี้มีเพลงดังที่ทุกคนรู้จักอย่าง ลมหายใจแห่งความคิดถึง , ฝากลม , วันนี้ยังมีเธอ และในอัลบั้มนี้เป็นอัลบั้มแรกที่ได้ YAMAHA MATE มาเป็นสปอนเซอร์ให้กับวง
ปลากา
ปลากา หรือ ปลากาดำ (; ) เป็นปลาน้ำจืดชนิดหนึ่ง อยู่ในวงศ์ปลาตะเพียน (Cyprinidae) ในวงศ์ย่อย Labeoninae มีรูปร่างป้อม แต่หลังป่องออก ครีบหลังสูง ไม่มีก้านครีบแข็ง มีหนวดค่อนข้างยาว 2 คู่และมีติ่งเล็ก ๆ เป็นชายครุยอยู่รอบบริเวณริมฝีปาก เกล็ดเล็กมีสีแดงแซมอยู่ในแต่ละเกล็ด ครีบหางเว้าลึก ลำตัวสีดำหรือสีน้ำตาลเข้ม อันเป็นที่มาของชื่อ ในปลาวัยอ่อนบริเวณโคนหางมีจุดดำเด่น เมื่อโตขึ้นมาจะจางหาย มีขนาดโตเต็มที่ประมาณ 60 เซนติเมตร
ปลากามักหากินตามพื้นท้องน้ำ โดยการแทะเล็มตะไคร่หรือสาหร่าย พบในแม่น้ำขนาดใหญ่และแหล่งน้ำนิ่งต่าง ๆ ทั่วประเทศ ยกเว้นภาคใต้
บริโภคโดยการปรุงสด เช่น ลาบหรือน้ำยา เนื่องจากเป็นปลาขนาดใหญ่มีเนื้อมาก และยังทำเป็นปลาร้าได้อีกด้วย อีกทั้งยังนิยมเลี้ยงเป็นปลาสวยงาม แต่มีนิสัยก้าวร้าวชอบระรานปลาตัวอื่นโดยเฉพาะจะใช้ปากไปดูดแทะเนื้อตัวปลาตัวอื่น
ปลากายังมีชื่อที่เรียกแตกต่างออกไปตามภาษาถิ่น เช่น "ปลาเพี้ย" ในภาษาเหนือ, "ปลาอีตู๋" หรือ "ปลาอีก่ำ" ในภาษาอีสาน เป็นต้น ปัจจุบันปลากาเป็นปลาที่สามารถเพาะขยายพันธุ์ได้ง่ายในบ่อเลี้ยง
เดอะเดลีเทลิกราฟ
เดอะเดลีเทลิกราฟ () เป็นหนังสือพิมพ์บรอดชีตภาษาอังกฤษรายวันช่วงเช้าสัญชาติอังกฤษ ตีพิมพ์ในลอนดอนโดยเทลิกราฟมีเดียกรูป และจำหน่ายทั่วสหราชอาณาจักรและต่างประเทศ หนังสือพิมพ์ก่อตั้งโดยอาร์เธอร์ บี. สเล ในเดือนมิถุนายน ค.ศ. 1855 ในชื่อ เดอะเดลีเทลิกราฟและคูเรียร์ และตั้งแต่ ค.ศ. 2004 มา หนังสือพิมพ์เป็นของเดวิดและเฟรเดอริก บาร์คลีย์ หนังสือพิมพ์มียอดจำหน่ายรายวันอยู่ที่ 523,048 ฉบับในเดือนมีนาคม ค.ศ. 2014 ลดลงจาก 552,065 ฉบับในต้นปี ค.ศ. 2013 หากเปรียบเทียบกันแล้ว หนังสือพิมพ์ "เดอะไทมส์" เคยมียอดจำหน่ายรายวันเฉลี่ยที่ 400,060 ฉบับ ลดลงเป็น 394,448 ฉบับ
"เดอะเดลีเทลิกราฟ" มีหนังสือพิมพ์พี่น้องชื่อ "เดอะซันเดย์เทลิกราฟ" เริ่มจำหน่ายใน ค.ศ. 1961 มียอดจำหน่ายที่ 418,670 ฉบับ ในเดือนมีนาคม ค.ศ. 2014 หนังสือพิมพ์ทั้งสองฉบับผลิตแยกกันด้วยบรรณาธิการคนละชุด แต่มีการใช้เนื้อหาร่วมกัน บทความข่าวยังถูกตีพิมพ์ในเว็บไซต์ www.telegraph.co.uk ของเทลิกราฟมีเดียกรูป ภายใต้ชื่อ เดอะเทลิกราฟ
พีเพิลส์ชอยซ์อะวอดส์
พีเพิลส์ชอยซ์อะวอดส์ () เป็นรายการประกาศรางวัลอเมริกัน สร้างชื่อเสียงให้คนและผลงานวัฒนธรรมสมัยนิยมผ่านการออกเสียงจากสาธารณชน รายการจัดขึ้นประจำปีตั้งแต่ ค.ศ. 1975 รางวัลพีเพิลส์ชอยซ์อะวอดส์ออกอากาศทางช่องซีบีเอส และผลิตโดยพรอคเตอร์ แอนด์ แกมเบิล และผู้ผลิตรายการ"เซอร์ไวเวอร์" มาร์ก เบอร์เนตต์ ในประเทศแคนาดา รายการออกอากาศทางช่องโกลบอล
ผู้สร้างรายการคือบ็อบ สติเวอส์ ซึ่งผลิตรายการครั้งแรกใน ค.ศ. 1975 รางวัลสร้างชื่อให้กับภาพยนตร์ "2 ผู้ยิ่งใหญ่" ด้วยรางวัลภาพยนตร์ดีเยี่ยมแห่งปี ค.ศ. 1974 บาร์บรา สไตรแซนด์ ในรางวัลนักแสดงภาพยนตร์หญิงดีเยี่ยมแห่งปี และจอห์น เวย์น ในรางวัลนักแสดงภาพยนตร์ชายดีเยี่ยม เรตติงรายการถึงจุดสูงสุดใน ค.ศ. 1977 เมื่อรางวัลพีเพิลส์ชอยซ์อะวอดส์ครั้งที่สามมีผู้ชม 35.3 คน ซึ่งชมฟาร์ราห์ ฟอว์เซตต์ชนะรางวัลดาราโทรทัศน์หญิงดีเยี่ยม ภาพยนตร์"" ชนะรางวัลยนตร์ดีเยี่ยม และสไตรแซนด์และเวย์น ชนะรางวัลอีกครั้งในรางวัลนักแสดงภาพยนตร์ดีเยี่ยม
รายชื่อการ์ตูนที่ตีพิมพ์ในโชเน็งจัมป์รายสัปดาห์
รายชื่อการ์ตูนญี่ปุ่น (มังงะ) ที่ตีพิมพ์ในนิตยสารโชเน็งจัมป์รายสัปดาห์ของสำนักพิมพ์ชูเอชะ โดยเรียงลำดับจากเรื่องที่ได้รับการตีพิมพ์ลงในนิตยสารเรื่องแรกในปีพ.ศ. 2511 จนถึงปีล่าสุด (ไม่รวมเรื่องสั้นที่จบภายในเล่ม)
ชื่อเรื่องที่เป็น ตัวหนา คือการ์ตูนที่ได้รับความนิยมเป็นอย่างสูง
ในปีพ.ศ. 2550 สำนักพิมพ์ชูเอชะได้ประกาศปิดตัวนิตยสารโชเน็งจัมป์รายเดือนลงและเปิดตัวนิตยสารจัมป์สแควร์ขึ้นมาแทน ในช่วงระหว่างที่ทำการย้ายนิตยสารรายเดือนจากโชเน็งจัมป์รายเดือนไปยังจัมป์สแควร์ ได้มีการ์ตูน 4 เรื่องย้ายมาตีพิมพ์ในโชเน็งจัมป์รายสัปดาห์เป็นเวลาชั่วคราว โดยเรื่องเหล่านี้จะไม่ถูกจัดอันดับและไม่มีผลใด ๆ ต่อการได้ตีพิมพ์ลงในนิตยสาร
อยากดังต้องฆ่าเพื่อน
อยากดังต้องฆ่าเพื่อน () เป็นภาพยนตร์ประเภทตลกหนัก อาชญากรรม-ระทึกขวัญ จากอังกฤษในปี พ.ศ. 2558 สร้างจากนิยายขายดีของจอห์น นิเวน อิงจากประสบการณ์การทำงานกว่า 10 ปีของนิเวนในตำแหน่งผู้จัดการศิลปินประจำค่ายลอนดอนเรเคิดส์ (London Record) ในช่วงที่วงการเพลงป็อปอังกฤษกำลังรุ่งเรือง กำกับการแสดงโดยโอเวน แฮร์ริส นำแสดงโดยนิโคลัส เฮาลต์, เครก รอเบิตส์, ทอม ไรลีย์ และจอร์เจีย คิง ภาพยนตร์เรื่องนี้ได้รับเลือกออกฉายรอบปฐมทัศน์ที่เทศกาลภาพยนตร์นานาชาติโทรอนโต พ.ศ. 2558
เมื่อผู้ผลิตเพลงหนุ่ม สตีเวน สเตลฟอกซ์ (นิโคลัส เฮาลต์) ต้องดิ้นรนเพื่อรักษาหน้าที่การงานของตัวเอง ในโลกเพลงบริตป็อปที่มีการแข่งขันสูง เขาตัดสินใจทำทุกอย่างเพื่อที่จะหาเพลงฮิตติดชาร์ตให้ได้ ถึงแม้ว่ามันทำให้เขาต้องจัดการใครทุกคนที่ขวางทาง
คัทลีย์ ปิ่นสุวรรณ
คัทลีย์ ปิ่นสุวรรณ เป็นนักกีฬาวอลเลย์บอลหญิง ผู้ทำหน้าที่ในตำแหน่งบอลหัวเสา ปัจจุบันเล่นให้กับไอเดีย-ขอนแก่น และเป็นอดีตนักกีฬาทีมชาติไทย
โง เตี๊ยน ดว่าน
โง เตี๊ยน ดว่าน (; 24 ตุลาคม ค.ศ. 1985 –) เป็นนายแบบชาวเวียดนามและเป็นผู้ชนะในการประกวดมิสเตอร์อินเตอร์เนชันแนล 2008 ใน ไถหนัน, ประเทศไต้หวัน เขาเป็นชาวเวียดนามคนแรกที่ได้ครองตำแหน่งมิสเตอร์อินเตอร์เนชันแนล
ดว่าน ได้รับตำแหน่งชนะเลิศแมนฮันต์เวียดนาม 2006 และได้เป็นตัวแทนของประเทศเวียดนามไปประกวดแมนฮันต์อินเตอร์เนชันแนล 2007 ที่ประเทศเกาหลีใต้
ดว่าน เป็นตัวแทนประเทศเวียดนามในการประกวดแมนฮันต์อินเตอร์เนชันแนล 2007 และได้เข้ารอบ 16 คนสุดท้าย นอกจากนี้เขายังได้รับรางวัล"มิสเตอร์ฟิซิค"จากการประกวดอีกด้วย
ดว่าน ได้รับเลือกให้เป็นตัวแทนของประเทศในการประกวดมิสเตอร์อินเตอร์เนชันแนล 2008 เขาเป็นผู้ชนะในการประกวดมิสเตอร์อินเตอร์เนชันแนล 2008 เมื่อวันที่ 24 พฤศจิกายน ค.ศ. 2008 ที่ไถหนัน, ประเทศไต้หวัน
ในการปฎบัติหน้าที่เขาได้เดินทางไปหลายประเทศเช่นสิงคโปร์, ไต้หวัน และเวียดนาม
เบลา (คามนิก)
เบลา () เป็นชุมชนเล็ก ๆ ในเทศบาลคามนิก ภูมิภาคอัพเพอร์คาร์นีโอลา ประเทศสโลวีเนีย มีประชากรอาศัยอยู่ 89 คน
เบลาเพช
เบลาเพช () เป็นชุมชนเล็ก ๆ ในเทศบาลคามนิก ภูมิภาคอัพเพอร์คาร์นีโอลา ประเทศสโลวีเนีย มีประชากรอาศัยอยู่ 26 คน
หมากผู้หมากเมีย
หมากผู้หมากเมีย () เป็นพืชในวงศ์หน่อไม้ฝรั่ง (Asparagaceae) กระจายพันธุ์ตั้งแต่เอเชียตะวันออกเฉียงใต้ถึงเกาะนิวกินี เป็นไม้พุ่มขนาดกลาง สูง 3-4 เมตร ลำต้นกลมเป็นลำเดี่ยวหรือเป็นกอ เมื่อโตเต็มที่จะมีเนื้อไม้ ใบเป็นใบเดี่ยวออกเรียงเวียนสลับรอบต้น แผ่นใบมีหลายแบบ ทั้งใบรูปใบหอก รูปหอกกลับ รูปแถบ ปลายใบเรียวแหลมมีสีสันแตกต่างกัน ทั้งสีเขียว เขียวขอบขาว แดงเข้มหรือแดงอมน้ำตาล ดอกออกเป็นช่อแยกแขนงที่ซอกใบใกล้ปลายยอด มีดอกย่อยสีขาวครีมหรือขาวอมแดงเรื่อจำนวนมาก บานตอนกลางคืนและมีกลิ่นหอม กลีบดอกมี 6 กลีบเชื่อมติดกันเป็นหลอดเล็ก ๆ ผลกลมสีแดง เนื้อนุ่ม ภายในมีเมล็ดรูปโค้ง
หมากผู้หมากเมียนิยมปลูกเป็นไม้ประดับ ชาวฮาวายเรียกพืชชนิดนี้ว่า "ติ" (Ti plant) ถือเป็นไม้มงคล มีสรรพคุณลดไข้ คลายกล้ามเนื้อ ลดอาการคัดจมูก รากนำมาทำเป็นขนมหรือหมักเป็นเครื่องดื่มแอลกอฮอล์ได้ ส่วนใบใช้ห่ออาหาร
การขนส่งในประเทศสิงคโปร์
การขนส่งในประเทศสิงคโปร์ มีการขนส่งทางบกเป็นส่วนใหญ่ สถานที่ต่าง ๆ ในสิงคโปร์เข้าถึงได้ด้วยถนน รวมถึงเกาะด้วย เช่น เกาะเซนโตซา และเกาะจูล่ง นอกจากถนนแล้ว การขนส่งหลักในประเทศสิงคโปร์ยังมีระบบราง ไดแก่ รถไฟฟ้าขนส่งมวลชน ซึ่งเส้นทางไปทั่วทั้งสิงคโปร์ และรถไฟรางเบาสิงคโปร์ ซึ่งมีเส้นทางภายในประเทศ เกาะใหญ่ของสิงคโปร์เชื่อมเกาะเล็กอื่น ๆ เข้าด้วยกันด้วยบริการเรือข้ามฟาก
ประเทศสิงคโปร์ยังมีการเชื่อมต่อสู่ต่างประเทศ สะพานที่เชื่อมสิงคโปร์กับประเทศมาเลเซียจำนวนสองแห่ง ได้แก่ ยะโฮร์-สิงคโปร์คอสเวย์ และจุดเชื่อมต่อมาเลเซีย-สิงคโปร์แห่งที่ 2 มีท่าอากาศยานสิงคโปร์ชางงีเป็นศูนย์กลางการบินที่สำคัญในเอเชีย และมีท่าเรือถ่ายลำเลียงที่สำคัญในการขนส่ง
ประเทศสิงค์โปรเป็นผู้ริเริ่มการนำระบบถนนที่ทันสมัย เพื่อใช้ในพื้นที่ใจกลางเมืองซึ่งมีความแออัดมากที่สุด โดยใช้ระบบคิดค่าธรรมเนียมการใช้ถนน ก่อนที่จะพัฒนาเป็นระบบอิเล็กทรอนิกส์ประเทศสิงคโปร์ใช้ระบบจราจรซ้ายมือ ซึ่งใช้ในทุกประเทศที่เป็นประเทศเครือจักรภพแห่งประชาชาติ ในปี พ.ศ. 2557 สิงคโปร์มีรถยนต์จำนวน 973,004 คัน
ทางด่วนในประเทศสิงคโปร์
ทางด่วนในประเทศสิงคโปร์ เป็นถนนพิเศษที่ช่วยให้ผู้ขับขี่รถยนต์สามารถเดินทางจากเขตเมืองไปยังเขตอื่น ๆ ได้อย่างรวดเร็ว ทั้งหมดเป็นทางคู่และมีทางแยกต่างระดับ ปกติแล้วจะมีช่องจราจรฝั่งละ 3 ถึง 4 ช่องจราจร บางแห่งมี 2 ช่องจราจร และ 5 ช่องจราจร บริเวณทางแยกต่างระดับของทางด่วนในบางแห่ง ทางด่วนในสิงคโปร์มีทั้งหมด 10 สาย รวมถึงทางด่วนท่าจอดเรือชายฝั่งสายใหม่ ซึ่งความเป็นไปได้ของการเพิ่มขึ้นของทางด่วนกำลังเป็นไปอย่างต่อเนื่อง
การก่อสร้างของทางด่วนสายแรก ทางด่วนแพนไอแลนด์ เริ่มขึ้นในปี พ.ศ. 2509 จนกระทั่งในปี พ.ศ. 2557 สิงคโปร์มีทางด่วนระยะทางรวม 163 กิโลเมตร
ระบบทางด่วนของประเทศสิงคโปร์มีการเชื่อมต่อกับทางด่วนในประเทศมาเลเซีย โดยเชื่อมทางทางด่วนอาเยร์ราจาห์กับจุดเชื่อมต่อแห่งที่ 2 ในประเทศมาเลเซีย และทางด่วนบูกิตติมะห์เชื่อมต่อกับทางหลวงสกุไดผ่านยะโฮร์-สิงคโปร์คอสเวย์
วอลเลย์บอลเวิลด์ลีก 2004
วอลเลย์บอลเวิลด์ลีก 2004 เป็นครั้งที่ 15 ของการแข่งขันวอลเลย์บอลชายประจำปีระดับนานาชาติ มีทั้งหมด 12 ประเทศ ระหว่างวันที่ 4 พฤษภาคม – 18 กรกฎาคม รอบชิงชนะเลิศจะถูกจัดขึ้นในโรม, ประเทศอิตาลี
ช่องจราจร
ช่องจราจร หรือ เลน () เป็นส่วนหนึ่งของช่องเดินรถหรือช่องถนนหนึ่งที่กำหนดให้ยานพาหนะวิ่งภายในเขต เพื่อที่จะควบคุมและเป็นแนวทางให้กับผู้ขับขี่ และลดความขัดแย้งในการจราจร ถนนสาธารณะส่วนใหญ่ (ทางหลวง) มีช่องจราจรอย่างน้อยสองช่องจราจร โดยใช้หนึ่งช่องต่อหนึ่งทิศทาง คือ ไปและกลับ ช่องจราจรจะถูกแบ่งโดยเครื่องหมายจราจรบนพื้นทาง บนถนนที่มีช่องจราจรหลายช่อง และยุ่งยากกว่าถนนสองช่องจราจรก็จะถูกกำหนดด้วยเครื่องหมายจราจรบนพื้นทางเช่นกัน ทางหลวงขนาดใหญ่มักจะมีช่องจราจรมากกว่าสองช่องจราจรขึ้นไปและถูกแบ่งคั่นตรงกลางด้วยเกาะกลางถนน
ถนนและสะพานบางแห่งที่มีปริมาณการจราจรต่ำมากจะมีความกว้างน้อยกว่า และมีเพียงช่องจราจรเดียว ยานพาหนะที่กำลังเดินทางมาในทิศทางตรงข้ามต้องชะลอหรือหยุดรถ เพื่อให้ยานพาหนะอีกคันสามารถผ่านไปได้ โดยในพื้นที่ชนบทมักเป็นถนนที่ผ่านป่า พื้นที่เกษตร และมักเป็นทางลูกรัง ส่วนในพื้นที่เขตเมือง ที่เรียกว่าตรอกหรือซอยนั้นก็มักจะมีเพียงช่องจราจรเดียวเช่นกัน ถนนที่มีช่องจราจรเดียวมักจะเรียกว่า การจราจรทางเดียว
ห้องสมุดแห่งอะเล็กซานเดรีย
ห้องสมุดโบราณแห่งอะเล็กซานเดรีย ตั้งอยู่ในเมืองอะเล็กซานเดรีย ประเทศอียิปต์ เป็นหนึ่งในห้องสมุดที่ใหญ่ที่สุดและสำคัญที่สุดของโลกยุคโบราณ อุทิศแด่มิวส์ เก้าเทพธิดาแห่งศิลปะ เจริญรุ่งเรืองภายใต้การอุปถัมภ์ของราชวงศ์ทอเลมี และเป็นศูนย์กลางที่สำคัญของการศึกษา ตั้งแต่การก่อสร้างในเมื่อ 3 ปีก่อนคริสต์ศตวรรษจนถึงที่โรมันเอาชนะอิยิปต์ใน 30 ปีก่อนคริสต์ศักราช ประกอบด้วย แหล่งรวมผลงาน ห้องบรรยาย ห้องประชุม และสวน โดยห้องสมุดนี้เป็นส่วนหนึ่งของสถาบันการศึกษาวิจัยขนาดใหญ่ ที่เรียกว่า Musaeum และเป็นสถานที่ที่มีนักวิชาการหลายท่านที่มีชื่อเสียงที่สุดของการศึกษายุคโบราณ
เฟินก้านดำผูกโบ
เฟินก้านดำผูกโบ () เป็นเฟินก้านดำที่พบครั้งแรกในประเทศไทยที่จังหวัดตาก โดยเอริล สมิท (Eryl Smith) ชื่อชนิดตั้งเป็นเกียรติแก่ผู้ค้นพบ
เฟินก้านดำทุ่งสง
เฟินก้านดำทุ่งสง เป็นเฟินก้านดำที่พบครั้งแรกในประเทศไทยที่เขาหินปูน อำเภอทุ่งสง จังหวัดนครศรีธรรมราช ชื่อสปีชีส์ตั้งเป็นเกียรติแก่ประเทศไทย
โคตรคนทีมมหากาฬ
โคตรคนทีมมหากาฬ () เป็นภาพยนตร์แอ็คชั่น กำกับ ร่วมเขียนบทและแสดงนำโดยซิลเวสเตอร์ สตอลโลน สมทบด้วยเจสัน สเตธัม เจ็ต ลี ดอล์ฟ ลันด์เกรน สตีฟ ออสติน เทอร์รี ครูวส์และมิกกีย์ รูร์ก เป็นเรื่องราวเกี่ยวกับทีมเอ็กซ์เพ็นเดเบิลส์ ซึ่งเป็นกลุ่มทหารรับจ้างฝีมือดีที่รับภารกิจโค่นจอมเผด็จการ "โคตรคนทีมมหากาฬ" เป็นภาพยนตร์ลำดับที่ 1 ในชุด "ดิ เอ็กซ์เพ็นเดเบิลส์" ออกฉายในไทยเมื่อวันที่ 26 สิงหาคม 2010
ทีมเอ็กซ์เพ็นเดเบิลส์รับงานช่วยเหลือตัวประกันจากกลุ่มโจรสลัดโซมาเลีย ขณะที่ยิงต่อสู้กัน กันเนอร์ เจนเซ่น ลูกทีมคนหนึ่งของทีมพยายามจะแขวนคอโจรสลัด แต่ถูกหยิน หยางห้ามไว้ การกระทำดังกล่าวทำให้บาร์นีย์ รอส หัวหน้าทีมต้องไล่เจนเซ่นออก ในขณะที่ลี คริสต์มาส ลูกทีมอีกคนพบว่าเลซี แฟนสาวบอกเลิกตนเพื่อไปคบกับผู้ชายคนใหม่
รอสและเทรนช์ เมาเซอร์ คู่แข่งคนหนึ่งของเขาเดินทางไปพบมิสเตอร์เชิร์ชเพื่อรับภารกิจล้มนายพลการ์ซา จอมเผด็จการแห่งประเทศวิเลนา รอสและคริสต์มาสบินไปที่วิเลนาเพื่อพบกับแซนดรา สายสืบของพวกเขา แต่กลับพบข้อมูลว่าอดีตเจ้าหน้าที่ CIA เจมส์ มันโรใช้นายพลการ์ซาบังหน้าเพื่อประโยชน์ของตนเองและแซนดราก็เป็นลูกสาวของนายพลการ์ซา รอสยกเลิกภารกิจนี้ แต่แซนดราปฏิเสธที่จะไปจากวิเลนา ต่อมาเจนเซ่นไปหามันโรเพื่อขอร่วมงานด้วย มันโรจับแซนดราไปทรมานเพื่อเค้นข้อมูล ทำให้นายพลการ์ซาโกรธมาก อีกด้านหนึ่งเลซีถูกแฟนใหม่ทำร้าย คริสต์มาสจึงบุกไปหาแฟนใหม่แล้วซ้อมเขาและเพื่อน ๆ ของเขาทุกคนปางตาย ต่อมารอสพบว่ามิสเตอร์เชิร์ชคือเจ้าหน้าที่ CIA ที่ตั้งใจจะจับมันโร ซึ่งร่วมกับนายพลการ์ซาในการค้ายาเสพติดแต่ไม่อยากลงมือเอง รอสไปหาทูล เพื่อนและช่างสักก่อนหยางจะขอร่วมทางเพื่อไปหาแซนดรา แต่รอสและหยางถูกคนของเจนเซ่นไล่ตามจนเจนเซ่นสู้กับหยาง รอสยิงเจนเซ่นก่อนที่เขาจะฆ่าหยาง หลังจากนั้นเจนเซ่นได้ขอโทษและให้แผนผังอาคารของนายพลการ์ซา รอสและหยางจึงบินไปที่วิเลนาเพื่อพบกับลูกทีมตนเอง
ทีมเอ็กซ์เพ็นเดเบิลส์ลอบเข้าไปในอาคารของนายพลการ์ซา และวางระเบิดไว้รอบ ๆ รอสถูกจับตัวได้แต่ภายหลังลูกทีมได้ตามมาช่วย นายพลการ์ซาเข้าไปเผชิญหน้ากับมันโร แต่ถูกมันโรยิงเสียชีวิต มันโรและเพน ลูกน้องคนสนิทจับตัวแซนดราและหนีไป ทีมเอ็กซ์เพ็นเดเบิลส์สู้กับทหารของนายพลการ์ซาก่อนจะระเบิดอาคารดังกล่าว โทล ลูกทีมคนหนึ่งเผาเพนทั้งเป็น ส่วนรอสทำลายเฮลิคอปเตอร์ของมันโร มันโรถูกรอสยิงก่อนจะถูกคริสต์มาสปามีดเข้าที่หน้าอกเสียชีวิต
หลังเสร็จภารกิจ ทีมเอ็กซ์เพ็นเดเบิลส์ได้ฉลองที่ร้านสักของทูล รอสมอบเงินที่ได้จากภารกิจให้แซนดรานำไปฟื้นฟูประเทศ พวกเขาฉลองชัยชนะและคริสต์มาสกับโทลได้แข่งปามีดด้วยกัน
มิสเตอร์อินเตอร์เนชันแนล 2015
นายแบบนานาชาติ 2015 () เป็นการจัดการประกวดมิสเตอร์อินเตอร์เนชันแนล ครั้งที่ 10 จัดขึ้นวันที่ 30 พฤศจิกายน พ.ศ. 2558 ณ นิวพอร์ตเพอร์ฟอร์มิงอาร์ตเธียเตอร์รีสอร์ตเวิลด์, มะนิลา, ฟิลิปปินส์
มีตัวแทนจาก 36 ชาติ เข้าร่วมประกวดมิสเตอร์อินเตอร์เนชันแนลในครั้งนี้